#### **Materská škola, 018 15 Prečín 275**

**ŠKOLSKÝ PORIADOK**

**Školský poriadok spracovala: .............................................................**

 **PaedDr. Jana Kardošová**

 **riaditeľka materskej školy**

**Prerokovaný v pedagogickej rade dňa: 22.08.2023**

###

###

###

### **Prerokovaný v rade školy dňa: 09.10.2023**

###  **............................................................**

 **Martin Kľúčik**

**predseda Rady školy pri MŠ Prečín**

**Školský poriadok vydaný dňa: 10.10.2023**

**OBSAH**

Čl. I

**Úvodné ustanovenia**

Čl. II

**Výkon práv a povinností detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy**

1. Práva a povinnosti detí a ich zákonných zástupcov
2. Práva a povinnosti pedagogických zamestnancov
3. Pravidlá vzájomných vzťahov s pedagogickými zamestnancami a ďalšími zamestnancami materskej školy

Čl. III

**Prijímanie na predprimárne vzdelávanie**

1. Zápis a prijímanie detí do materskej školy
2. Podmienky prijímania detí do materskej školy
3. Prijatie dieťaťa so ŠVVP
4. Prijatie dieťaťa na adaptačný pobyt
5. Prijatie dieťaťa na diagnostický pobyt
6. Rozhodovanie riaditeľa materskej školy

Čl. IV

**Povinné predprimárne vzdelávanie**

1. Plnenie povinného predprimárneho vzdelávania
2. Dieťa, pre ktoré je predprimárne vzdelávanie povinné
3. Dieťa pokračujúce v plnení povinného predprimárneho vzdelávania
4. Dieťa plniace povinné predprimárne vzdelávanie pred dovŕšením piateho roku veku
5. Individuálne vzdelávanie dieťaťa, pre ktoré je predprimárne vzdelávanie povinné
6. Oslobodenie dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie
7. Zanedbávanie riadneho plnenia povinného predprimárneho vzdelávania
8. Príspevok na dopravu dieťaťa, pre ktoré je predprimárne vzdelávanie povinné

Čl. V

**Prevádzka a vnútorný režim materskej školy**

1. Charakteristika materskej školy
2. Prevádzka materskej školy
3. Prerušenie a obmedzenie prevádzky materskej školy
4. Úsporný režim prevádzky materskej školy
5. Poplatky za pobyt dieťaťa v materskej škole
6. Poplatky za stravovanie dieťaťa v materskej škole
7. Denný poriadok materskej školy
8. Organizácia tried a vekové zloženie detí
9. Pobyt dieťaťa v materskej škole
10. Kontrola zdravotného stavu dieťaťa – ranný filter
11. Dochádzka detí do materskej školy
12. Preberanie a odovzdávanie detí
13. Ospravedlňovanie neprítomnosti dieťaťa na výchove a vzdelávaní
14. Prerušenie dochádzky dieťaťa do materskej školy
15. Predčasné skončenie predprimárneho vzdelávania
16. Organizácia v šatni
17. Organizácia v umyvárni
18. Organizácia pobytu vonku
19. Organizácia v školskej jedálni
20. Organizácia popoludňajšieho odpočinku
21. Organizácia na schodoch
22. Organizácia krúžkovej činnosti
23. Organizácia výletov, exkurzií a ostatných aktivít
24. Poskytovanie pedagogickej praxe študentom

Čl. VI

**Podmienky na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím**

1. Bezpečnosť a ochrana zdravia detí
2. Evidencia školských úrazov
3. Opatrenia v prípade pedikulózy
4. Ochrana pred sociálno-patologickými javmi
5. Opatrenia proti šíreniu legálnych a nelegálnych drog

##### Čl. VII

##### Podmienky nakladania s majetkom materskej školy

Čl. VIII

**Záverečné ustanovenia**

Školský poriadok Materskej školy, Prečín 275

Čl. I

 **ÚVODNÉ USTANOVENIA**

1. Riaditeľka Materskej školy, 018 15 Prečín 275, podľa § 153 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (ďalej „školský zákon“) vydáva školský poriadok materskej školy (ďalej „MŠ“) po prerokovaní s orgánmi školskej samosprávy (radou školy) a v pedagogickej rade.
2. Školský poriadok je vnútorným dokumentom materskej školy, ktorý predstavuje súhrn záväzných noriem, zásad a pravidiel zabezpečujúcich spolužitie kolektívu detí, ich zákonných zástupcov, pedagogických zamestnancov a ostatných zamestnancov materskej školy.
3. Školský poriadok je vypracovaný v súlade s príslušnými všeobecne záväznými právnymi predpismi a je súčasťou taxatívne vymedzenej povinnej pedagogickej dokumentácie školy v súlade s § 11 ods. 3 písm. n) školského zákona.
4. Školský poriadok zohľadňuje špecifické podmienky Materskej školy, 018 15 Prečín 275, s prihliadnutím na požiadavky a potreby zákonných zástupcov a zriaďovateľa.
5. Školský poriadok upravuje najmä podrobnosti uvedené v § 153 ods. 1 písm. a) až d) školského zákona a to o:
	1. výkone práv a povinností detí a ich zákonných zástupcov v materskej škole, pravidlách vzájomných vzťahov a vzťahov s pedagogickými zamestnancami a ďalšími zamestnancami materskej školy,
	2. prevádzke a vnútornom režime materskej školy,
	3. podmienkach na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím,
	4. podmienkach nakladania s majetkom materskej školy.
6. Školský poriadok zverejňuje riaditeľka materskej školy na verejne prístupnom mieste v materskej škole. Preukázateľným spôsobom s ním oboznámi zamestnancov a o jeho vydaní informuje zákonných zástupcov detí.

Čl. II

**VÝKON PRÁV A POVINNOSTÍ DETÍ A ICH ZÁKONNÝCH ZÁSTUPCOV V MATERSKEJ ŠKOLE, PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI ZAMESTNANCAMI A ĎALŠÍMI ZAMESTNANCAMI MATERSKEJ ŠKOLY**

1. **Práva a povinností detí a ich zákonných zástupcov**
2. **Dieťa má právo na:**
3. rovnoprávny prístup ku vzdelávaniu,
4. bezplatné vzdelanie pre deti, pre ktoré je predprimárne vzdelávanie v materskej škole povinné,
5. vzdelanie v štátnom jazyku a materinskom jazyku v rozsahu ustanovenom školským zákonom,
6. individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom,
7. úctu k jeho vierovyznaniu, svetonázoru, národnostnej a etnickej príslušnosti,
8. poskytovanie poradenstva a služieb spojených s výchovou a vzdelávaním,
9. výchovu a vzdelávanie v bezpečnom a hygienicky vyhovujúcom prostredí,
10. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
11. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
12. na informácie týkajúce sa jeho osoby a jeho výchovno-vzdelávacích výsledkov,
13. na individuálne vzdelávanie podľa § 28b zákona č. 245/2008 Z. z.,
14. dieťa so špeciálnymi výchovno-vzdelávacími potrebami (ďalej „ŠVVP“) má právo na výchovu a vzdelávanie s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú,
15. dieťa so ŠVVP má právo používať pri výchove a vzdelávaní špeciálne učebnice, učebné texty, pracovné zošity, multimediálne pomôcky, špeciálne didaktické a kompenzačné pomôcky.
16. **Dieťa je povinné:**
17. neobmedzovať svojím konaním práva ostatných osôb zúčastňujúcich sa výchovy a vzdelávania,
18. dodržiavať školský poriadok a ďalšie vnútorné predpisy materskej školy,
19. chrániť pred poškodením majetok materskej školy a majetok, ktorý škola využíva na výchovu a vzdelávanie,
20. pravidelne sa zúčastňovať na výchove a vzdelávaní,
21. konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
22. ctiť si ľudskú dôstojnosť ostatných detí a zamestnancov materskej školy,

1. rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi materskej školy a dobrými mravmi.
2. **Zákonný zástupca dieťaťa má právo:**
3. vybrať pre svoje dieťa školu, ktorá poskytuje výchovu a vzdelávanie podľa školského zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy možno uplatňovať v súlade s možnosťami výchovno-vzdelávacej sústavy,
4. žiadať, aby sa v rámci výchovy a vzdelávania v škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
5. oboznámiť sa s výchovno-vzdelávacím programom školy a  školským poriadkom,
6. byť informovaný o výchovno-vzdelávacích výsledkoch svojho dieťaťa,
7. na poskytnutie poradenských služieb vo výchove a vzdelávaní svojho dieťaťa,
8. zúčastňovať sa výchovy a vzdelávania po predchádzajúcom súhlase riaditeľa školy,
9. vyjadrovať sa k výchovno-vzdelávaciemu programu školy prostredníctvom orgánov školskej samosprávy.
10. **Zákonný zástupca dieťaťa je povinný:**
11. vytvoriť pre dieťa podmienky na prípravu na výchovu a vzdelávanie v materskej škole,
12. dodržiavať podmienky výchovno-vzdelávacieho procesu svojho dieťaťa určené školským poriadkom,
13. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
14. **informovať** materskú školu **o zmene zdravotnej spôsobilosti jeho dieťaťa,** jeho **zdravotných problémoch** alebo iných závažných skutočnostiach, ktoré by mohli mať vplyv na priebeh výchovy a vzdelávania,
15. nahradiť škodu, ktorú dieťa úmyselne zavinilo,
16. **prihlásiť dieťa na plnenie povinného predprimárneho vzdelávania** a dbať o to, aby dieťa dochádzalo do materskej školy pravidelne a včas,
17. **oznámiť** bez zbytočného odkladu **dôvod neprítomnosti dieťaťa** v materskej škole, dôvody neprítomnosti doložiť dokladmi v súlade so školským poriadkom,
18. **informovať** materskú školu **v prípade akéhokoľvek výskytu infekčného ochorenia** vírusového, bakteriálneho alebo parazitárneho pôvodu vrátane epidemického výskytu ochorenia u dieťaťa,
19. **vyzdvihnúť si, čo najskôr dieťa** z materskej školy, ak od učiteľky dostaneinformáciu, že dieťa **má teplotu**, hnačku, zvracia, alebo sa u neho vyskytlo iné ochorenie či nevoľnosť,
20. **uhrádzať pravidelne** v stanovených termínoch **všetky poplatky** v materskej škole,
21. rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo riaditeľky,
22. rešpektovať, že počas pobytu v materskej škole **dieťa nesmie používať mobilné elektronické zariadenia,** prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy),
23. **všetky veci** súvisiace s poskytovaním predprimárneho vzdelávaniajeho dieťaťu **riešiť interne,** v materskej škole **s učiteľkami,** ktoré pracujú v triede, v ktorej je zaradené jeho dieťa a podľa potreby s riaditeľom,
24. **zdržať sa znevažujúcich vyjadrení, statusov a komentárov** na sociálnych sieťach týkajúcich sa pedagogickej činnosti a riadenia materskej školy,
25. v prípade, **ak zákonný zástupca** bez predchádzajúcej dohody opakovane **nevyzdvihne svoje dieťa z materskej školy** do času ukončenia prevádzky**, materská škola** **bude kontaktovať postupne všetky osoby,** ktoré majú poverenie na prevzatie dieťaťa; ak ani žiadna z poverených osôb neprevezme dieťa, materská škola bude kontaktovať **príslušné okresné riaditeľstvo policajného zboru**, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov; **službu konajúca učiteľka nesmie odviesť dieťa k sebe domov, ani ho odovzdať inej osobe**, ako je jeho zákonný zástupca alebo ním splnomocnená osoba.
26. **v prípade,** akmá materská škola podozrenie, **že zákonný zástupca opakovane preberá dieťa pod vplyvom alkoholu** alebo iných omamných látok, alebo ak sa u dieťaťa prejavia zmeny nasvedčujúce zanedbávaniu riadnej starostlivosti,materská škola **po predchádzajúcom písomnom upozornení** zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele **bude** **informovať o tejto skutočnosti príslušný Úrad práce, sociálnych vecí a rodiny,** oddelenie sociálnoprávnej ochrany detí a sociálnej kurately.
27. **Práva ustanovené školským zákonom sa zaručujú rovnako každému dieťaťu** v súlade so zásadou rovnakého zaobchádzania vo vzdelaní.
28. **Výkon práv a povinností** vyplývajúcich zo školského zákona **musí byť v súlade s dobrými mravmi a nikto nesmie** tieto práva a povinnosti **zneužívať na škodu druhého dieťaťa,** pretože v súlade s § 145 ods. 1 školského zákona sa práva zaručujú rovnako všetkým deťom v súlade **so zásadou rovnakého zaobchádzania** vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (**antidiskriminačný zákon**) v znení neskorších predpisov.
29. **Práva a povinností pedagogických zamestnancov**
30. Pedagogickí zamestnanci majú okrem práv ustanovených osobitnými právnymi predpismi pri výkone pracovnej činnosti práva, ktoré sú vymedzené v § 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“). **Pedagogický zamestnanec má právo na:**
31. zabezpečenie podmienok potrebných na výkon pracovnej činnosti, najmä na ochranu pred prejavmi násilia zo strany detí, zákonných zástupcov alebo iných osôb, ktoré majú dieťa zverené do starostlivosti na základe rozhodnutia súdu, a zo strany ďalších fyzických osôb alebo právnických osôb,
32. ochranu pred sociálno-patologickými prejavmi v správaní vedúcich pedagogických zamestnancov, zriaďovateľa, zákonných zástupcov, iných fyzických osôb alebo právnických osôb,
33. ochranu pred neodborným zasahovaním do výkonu pracovnej činnosti,
34. účasť na riadení školy prostredníctvom osobného členstva alebo volených zástupcov v poradných, metodických a samosprávnych orgánoch,
35. predkladanie návrhov na skvalitnenie výchovy a vzdelávania,
36. výber a uplatňovanie pedagogických metód, foriem, didaktických prostriedkov výchovy a vzdelávania a na výber odborných metód,
37. profesijný rozvoj,
38. objektívne hodnotenie výkonu pracovnej činnosti.
39. Na pedagogických zamestnancov sa vzťahujú povinnosti uvedené v § 4, ods. 1 zákona č. 138/2019 Z. z.. **Pedagogický zamestnanec je povinný:**
40. chrániť a rešpektovať práva dieťaťa a jeho zákonného zástupcu,
41. zachovávať mlčanlivosť a chrániť pred zneužitím osobné údaje, informácie o zdravotnom stave a výsledky odborných vyšetrení detí, s ktorými prišiel do styku,
42. rešpektovať individuálne výchovno-vzdelávacie potreby dieťaťa s ohľadom na jeho schopnosti, možnosti, sociálne a kultúrne zázemie a odporúčania odborných zamestnancov,
43. zdržať sa konania, ktoré vedie k porušovaniu práv ostatných zamestnancov,
44. správať sa v súlade s Etickým kódexom pedagogických zamestnancov a odborných zamestnancov,
45. podieľať sa na vypracúvaní a vedení pedagogickej dokumentácie a ďalšej dokumentácie,
46. usmerňovať a objektívne hodnotiť výchovu a vzdelávanie dieťaťa,
47. podieľať sa na tvorbe a uskutočňovaní školského vzdelávacieho programu,
48. udržiavať a rozvíjať svoje profesijné kompetencie,
49. absolvovať aktualizačné vzdelávanie,
50. vykonávať pracovnú činnosť prostriedkami, metódami, formami a postupmi, ktoré zodpovedajú súčasným vedeckým poznatkom, hodnotám a cieľom školského vzdelávacieho programu,
51. poskytovať dieťaťu a zákonnému zástupcovi poradenstvo a odbornú pomoc spojenú s výchovou a vzdelávaním,
52. pravidelne informovať dieťa a zákonného zástupcu o priebehu a výsledkoch výchovy a vzdelávania.
53. **Postup materskej školy vo vzťahu k napĺňaniu rodičovských práv a povinností** zákonných zástupcov pri vzniku nezhôd a sporov:
54. počas konania o rozvode a úprave výkonu rodičovských práv a povinností **materská škola** **bude dbať o riadne napĺňanie rodičovských práv a povinností až do rozhodnutia súdu** tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. každý rodič má právo priviesť dieťa do materskej školy a aj ho z nej vyzdvihnúť),
55. počas prebiehajúceho konania o úprave výkonu rodičovských práv a povinností k dieťaťu **materská škola** **bude zachovávať neutralitu vo svojich postojoch a vyjadreniach** týkajúcich sa dieťaťa; **v prípade potreby poskytne nezaujaté, vecné a objektívne stanovisko len súdu,** ak si ho od materskej školy písomne vyžiada, pričom obsah tohto písomného stanoviska neposkytne ani jednému zákonnému zástupcovi,
56. v prípade narušených vzťahov medzi zákonnými zástupcami **materská škola bude rešpektovať len rozhodnutie súdu** **alebo** minimálne **predbežné rozhodnutie súdu,** ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t.j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,
57. v prípade zverenia dieťaťa právoplatným rozhodnutím súdu len jednému zo zákonných zástupcov, ktorý zastupuje dieťa v bežných veciach**, materská škola bude riešiť všetky záležitosti** týkajúce sa dieťaťa **výhradne** **s rodičom, ktorý má dieťa v bežných veciach zastupovať** (napr. zabezpečenie krúžkovej činnosti, exkurzie, výletu, atď.),
58. **priestory materskej školy nie sú miestom,** **kde zákonný zástupca, ktorému dieťa** **nebolo zverené** do osobnej starostlivosti, **môže kedykoľvek navštevovať maloleté dieťa mimo súdom presne určeného dňa a času** obsiahnutého vo výroku rozhodnutia alebo súdom schválenej rodičovskej dohode, ak materská škola uvedenými dokumentmi disponuje,
59. **priestory materskej školy môžu byť miestom styku s maloletým,** avšak len v prípade, **ak sa postupuje podľa súdneho rozhodnutia,** v ktorom úpravu styku určí súd resp. podľa súdom schválenej rodičovskej dohody,
60. **Ak zákonní zástupcovia budú** **svojimi vyjadreniami,** statusmi a komentármi **na sociálnych sieťach** **znevažovať** pedagogickú **činnosť materskej školy,** riadenie materskej školy a poškodzovať dobré meno materskej školy, materská škola bude danú situáciu riešiť právnou cestou.
61. **Pravidlá vzájomných vzťahov s pedagogickými zamestnancami a ďalšími zamestnancami materskej školy**
62. Vytvárať adekvátne pracovné podmienky a tvorivú atmosféru na udržiavanie dobrých medziľudských vzťahov.
63. Presadzovať toleranciu, rešpektovanie a úctu voči všetkým osobám v materskej škole.
64. Asertívnym správaním predchádzať vzniku stresových a konfliktných situácií.

1. Prejavovať otvorenosť a konštruktívnosť pri riešení možných konfliktných a sporných situácií (s rodičmi, s kolegyňami), snažiť sa o taktné riešenie, prípadné spory neriešiť pred deťmi.
2. Uplatňovať iniciatívu, vzájomnú pomoc a ochotu v spolupráci s rodičmi a zamestnancami materskej školy.
3. Dodržiavať školský poriadok, pracovnú disciplínu, rešpektovať pravidlá, nariadenia a príkazy zamestnávateľa a priameho nadriadeného.
4. Osvojovať si nové metódy a formy práce prostredníctvom priamych rozhovorov s ostatnými zamestnancami materskej školy.
5. Poskytovať zákonným zástupcom odborné konzultácie o výchove dieťaťa, ktoré navštevuje materskú školu.
6. Pri odborných konzultáciách k výchove a vzdelávaní dieťaťa jednať taktne na profesionálnej úrovni v rámci všeobecných zásad spoločenského vystupovania a komunikácie.
7. Dodržiavať mlčanlivosť o skutočnostiach, ktoré sa zamestnanec dozvedel pri výkone práce, a ktoré v záujme zamestnávateľa nie je možné oznamovať iným osobám ani po skončení pracovného pomeru.

Čl. III

**PRIJÍMANIE DETÍ NA PREDPRIMÁRNE VZDELÁVANIE**

1. **Zápis a prijímanie detí do materskej školy**
2. Na predprimárne vzdelávanie sa deti prijímajú v zmysle § 59 a 59a školského zákona.
3. Na predprimárne vzdelávanie sa **prijíma dieťa od troch rokov veku;** výnimočne možno prijať dieťaod dovŕšenia dvoch rokov veku.Pri prijímaní riaditeľka materskej školy **nesmie uprednostniť deti mladšie** ako tri roky **pred prijatím starších detí.**
4. Na predprimárne vzdelávanie v materskej škole **nemožno prijať dieťa mladšie ako dva roky,** a to ani na adaptačný alebo diagnostický pobyt.
5. Na predprimárne vzdelávanie sa **prednostne prijímajú deti, pre ktoré je plnenie predprimárneho vzdelávania povinné.** Ostatné podmienky určí riaditeľkamaterskej školy a zverejní ich na verejne prístupnom mieste alebo na webovom sídle materskej školy.
6. Riaditeľkamaterskej školy po dohode so zriaďovateľom **určí miesto, termín a spôsob podávania žiadostí** o prijatie dieťaťa domaterskej školy **pre nasledujúci rok** a zároveň zverejní aj podmienky prijímania detí.
7. Dieťa sa na predprimárne vzdelávanie v materskej škole prijíma na základepísomnej **žiadosti** zákonného zástupcu spolu **s potvrdením** **o zdravotnej spôsobilosti** od všeobecného lekára pre deti a dorast, ktoré obsahuje **aj** **údaj o povinnom očkovaní dieťaťa;** neabsolvovanie povinných očkovaní nie je dôvodom na neprijatie dieťaťa do materskej školy.
8. Žiadosťo prijatie dieťaťa na predprimárne vzdelávanie **obsahuje údaje** podľa § 11 ods. 6 písm. a) prvého bodu až šiesteho bodu a písm. b) školského zákona.
9. Žiadostio prijatie detí do materskej školy pre nasledujúci školský rok **sa podávajú** **v čase od 1. mája do 31. mája**.
10. **Žiadosť o prijatie dieťaťa** môže zákonný zástupca **podať** **osobne, poštou, kuriérom na adresu materskej školy alebo e-mailom,** pričom nemusí ísť len o formulár žiadosti vytvorenej materskou školou. Zákonný zástupca môže podať aj vlastnú žiadosť, v ktorej uvedie, kto ju podáva, akej veci sa týka a o čo žiada.
11. Počet podaných žiadostí o prijatie dieťaťa do materskej školy nie je obmedzený,zákonný zástupca **môže žiadosť podať aj do viacerých materských škôl**. Ak je dieťa do niektorej z nich prijaté, mal by o tom upovedomiť ostatné materské školy, do ktorých žiadosť o prijatie dieťaťa podal.
12. Riaditeľka o prijatí dieťaťa na predprimárne vzdelávanie **rozhodne** **do 30. júna,** ktorý predchádza školskému roku, v ktorom sa má predprimárne vzdelávanie dieťaťa začať. **Písomné rozhodnutie** o prijatí alebo neprijatí dieťaťa na predprimárne vzdelávanie do materskej školy **bude doručené obom zákonným zástupcom** dieťaťa na ich uvedenú trvalú adresu bydliska.
13. Podľa kapacitných možností materskej školy možno prijať dieťa na predprimárne vzdelávanie aj **v priebehu školského roka,** v tomto prípade riaditeľka **rozhodne do 30 dní** od prijatia žiadosti.
14. **Na rozhodovanie** riaditeľky materskej školy o prijatí / neprijatí dieťaťa sa vzťahuje všeobecný právny **predpis o správnom konaní** zákona č. 71/1967 Zb. o správnom konaní v znení neskorších predpisov.
15. V rozhodnutí o prijatí dieťaťa **môže** riaditeľka materskej školy **určiť adaptačný pobyt alebo diagnostický pobyt**, ktorý nesmie byť dlhší ako tri mesiace.
16. Dieťa, ktoré navštevuje materskú školu pred dovŕšením veku, od ktorého je predprimárne vzdelávanie povinné, **pokračuje v plnení povinného predprimárneho vzdelávania v príslušnej materskej škole**, ak sa zákonný zástupca nerozhodne prihlásiť svoje dieťa na povinné predprimárne vzdelávanie do inej materskej školy.
17. Do materskej školy je možné prijať aj dieťa so špeciálnymi výchovno-vzdelávacími potrebami, avšak školský zákon to neustanovuje ako povinnosť.
18. Prijatie dieťaťa do materskej školy platí až do času, kým nezačne plniť povinnú školskú dochádzku, alebo kým rodič písomne neoznámi riaditeľke školy, že dieťa nebude navštevovať materskú školu.
19. Ak je dieťa prijaté na celodennú výchovu a vzdelávanie, tak táto forma výchovy a vzdelávania mu bude poskytovaná počas celej dochádzky do materskej školy, ak sa riaditeľka nedohodne so zákonnými zástupcami inak.
20. Deti, pre ktoré je predprimárne vzdelávanie povinné, riaditeľka spravidla zaraďuje do samostatnej triedy, do ostatných tried zaraďuje deti podľa ich veku a vyspelosti.
21. Pri prijímaní detí do materskej školy sa dodržiavajú zásady rovnakého zaobchádzania a zákazu akýchkoľvek foriem diskriminácie a obzvlášť segregácie.
22. V prípade, ak riaditeľka materskej školy dodatočne zistí, že žiadosť o prijatie dieťaťa do materskej školy podala osoba, ktorá na to nemá oprávnenie, riaditeľka bezodkladne vykoná nápravu a požiada zákonného zástupcu, ktorému je dieťa zverené do výlučnej osobnej starostlivosti, o podpísanie žiadosti o prijatie do materskej školy,
23. **Podmienky prijímania detí do materskej školy**
24. **Prednostne sa na predprimárne vzdelávanie prijímajú deti:**
25. **ktoré dovŕšia 5 rokov** veku do 31. augusta,
26. **ktoré dovŕšia 6 rokov** veku do 31. augusta **a** **budú pokračovať v plnení** **povinného predprimárneho vzdelávania** (na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu).
27. **ktoré nedovŕšia vek 5 rokov** veku do 31. augusta **a zákonný zástupca** **požiada** **o prijatie** **na predčasné plnenie** **povinného predprimárneho vzdelávania** (na základe písomného súhlasu príslušného zariadenia poradenstva a prevencie a písomného súhlasu všeobecného lekára pre deti a dorast).

1. **Ostatné podmienky prijímania detí**

V prípade zvýšeného záujmu zákonných zástupcov o prijatie detí do Materskej školy, Prečín 275, po prijatí všetkých detí, pre ktoré je predprimárne vzdelávanie povinné, sa budú podľa nasledovných kritérií prijímať deti:

1. ktorých súrodenci sú prijatí do MŠ, Prečín 275, aj v nasledujúcom šk. roku
2. ktoré majú pobyt v obci Prečín
3. ktoré dovŕšia vek 4 roky, 3 roky do 31. augusta
4. Deti **od dovŕšenia 2 rokov veku** sa prijímajú **iba výnimočne**, ak je voľná kapacita materskej školy a sú vytvorené vhodné personálne, materiálne a iné podmienky.
5. Ak je do materskej školy prijímané **dieťa, pre ktoré bude predprimárne vzdelávanie zo zákona povinné, jeho prijímanie sa explicitne viaže na jeho trvalý pobyt**, nie na trvalý pobyt jeho zákonných zástupcov. V spádovej materskej škole má garantované miesto každé dieťa, majúce trvalý pobyt v obci, v ktorej sa nachádza materská škola.
6. Podľa § 59a ods.2 školského zákona je **riaditeľka povinná prednostne prijať na povinné predprimárne vzdelávanie deti s trvalým pobytom v obci.** Ostatné deti prijíma až po prijatí všetkých deti, ktoré budú plniť povinné predprimárne vzdelávanie.
7. **Prijímanie** detí na predprimárne vzdelávanie do materskej školy je **limitované kapacitnými možnosťami materskej školy** v nadväznosti na ustanovenie § 28 ods. 9 a 10 školského zákona.
8. **Kontrola prijímania detí** do materskej školy **patrí do kompetencie Štátnej školskej** **inšpekcie,** ktorá okrem všeobecného procesu prijímania kontroluje aj dodržiavanie princípov výchovy a vzdelávania v zmysle školského zákona v rámci procesu prijímania.
9. **Prijatie dieťaťa so ŠVVP**
10. Do materskej školy možno prijať aj dieťa, **ktoré má**  zariadením výchovného poradenstva a prevencie **diagnostikované špeciálne výchovno-vzdelávacie potreby,** okrem detí umiestnených do špeciálnych výchovných zariadení na základe rozhodnutia súdu.
11. Dieťa so špeciálnymi výchovno-vzdelávacími potrebami je spravidla:
12. **dieťa so zdravotným znevýhodnením**
* dieťa so zdravotným znevýhodnením (s mentálnym postihnutím, so sluchovým postihnutím, so zrakovým postihnutím, s telesným postihnutím, s narušenou komunikačnou schopnosťou, s autizmom, alebo ďalšími pervazívnymi vývinovými poruchami, alebo s viacnásobným postihnutím),
* dieťa choré alebo zdravotne oslabené,
* dieťa s vývinovými poruchami(poruchou aktivity a pozornosti, s oneskoreným alebo nerovnomerným psychomotorickým vývinom),
* dieťa s poruchou správania
1. **dieťa zo sociálne znevýhodneného prostredia,**
2. **dieťa s nadaním** (ktoré má nadpriemerne rozvinuté schopnosti v intelektovej oblasti, v oblasti umenia alebo športu).
3. Prijatie dieťaťa so ŠVVP do bežnej materskej školy je možné, ale školský zákon to neustanovuje ako povinnosť.Riaditeľ materskej školy vždy pred svojim rozhodnutím **o prijatí dieťaťa so ŠVVP** **musí zvážiť**
4. či na prijatie takéhoto dieťaťa má, alebo nemá vytvorené vhodné podmienky (personálne, priestorové, materiálne ...),
5. či bude schopná po prijatí takéhoto dieťaťa dané podmienky dodatočne vytvoriť.
6. **O prijatí** dieťaťa so ŠVVP riaditeľmaterskej školy **môže rozhodnúť na základe**
7. odporúčania všeobecného lekára pre deti a dorast,
8. odporúčania školského zariadenia výchovného poradenstva a prevencie.
9. Riaditeľ materskej školy môže dieťa so ŠVVP:
10. **prijať len na diagnostický pobyt** podľa § 5 ods. 14 písm. b) zákona č. 596/2003 Z. z., trvajúci najdlhšie tri mesiace, po ňom riaditeľka vydá/nevydá, rozhodnutie o prijatí na predprimárne vzdelávanie alebo
11. **vydať rozhodnutie o prijatí do materskej školy** podľa § 5 ods. 14 písm. a) zákona č. 596/2003 Z. z. a v ňom **zároveň určiť diagnostický pobyt** podľa § 59 ods. 8 školského zákona.
12. Deti so ŠVVP sa zaraďujú do tried spolu s ostatnými deťmi, **v jednej triede môžu byť zaradené maximálne dve deti so ŠVVP.** Počet detí v triede môže byť znížený (v závislosti od druhu postihnutia) najviac o dve za každé dieťa so ŠVVP.
13. **Ak sa špeciálne** výchovno-vzdelávacie **potreby dieťaťa prejavia až po jeho prijatí** do materskej školy (§ 108 odsek 1 školského zákona), a dieťa ďalej navštevuje túto materskú školu, jeho vzdelávanie ako **vzdelávanie dieťaťa so ŠVVP s**a **mu zabezpečuje po predložení písomnej** **žiadosti** o zmenu formy vzdelávania **a ďalšej dokumentácie** podľa §11 ods. 9 písm. a) školského zákona (návrh na vzdelávanie dieťaťa so ŠVVPv materskej škole) Písomnú žiadosť aj s ďalšou dokumentáciou predkladá riaditeľke zákonný zástupca dieťaťa.
14. **Zákonný zástupca** je v zmysle § 144 ods. 7 písm. d) školského zákona **povinný informovať** materskú školu **o zmene zdravotnej spôsobilosti jeho dieťaťa, jeho zdravotných problémoch** alebo o iných závažných skutočnostiach, ktoré by mohli mať vplyv na priebeh výchovy a vzdelávania.
15. **Ak zákonný zástupca nepodá pravdivé informácie o dieťati a neinformuje**  materskú školu **o zmenách zdravotného stavu dieťaťa** alebo iných závažných skutočnostiach, ktoré by mohli mať negatívny vplyv na priebeh výchovy a vzdelávania dieťaťa alebo ostatných detí zúčastňujúcich sa na výchove a vzdelávaní, **riaditeľka školy môže** po predchádzajúcom písomnom upozornení zákonnýchzástupcov pristúpiť k vydaniu rozhodnutia:
16. **o prerušení dochádzky** **dieťaťa** do materskej školy, ak nejde o povinné predprimárne vzdelávanie, alebo
17. **o predčasnom skončení** **predprimárneho vzdelávania dieťaťa,** ak nejde o povinné predprimárne vzdelávanie z dôvodu, že materská škola nie je schopná vzhľadom na svoje podmienky (personálne, priestorové, materiálno-technické) poskytnúť dieťaťu výchovu a vzdelávanie primeraného druhu a stupňu jeho zdravotného znevýhodnenia.
18. **Prijatie dieťaťa na adaptačný pobyt**
19. **Adaptačný pobyt sa vzťahuje najmä na deti,** u ktorých je predpoklad, že by mohli mať problémy zadaptovať sa na podmienky v materskej škole. Adaptačný pobyt môže určiť riaditeľka v rozhodnutí o prijatí do materskej školy **na dobu najviac troch mesiacov.**
* podľa **vyhlášky 341/2023 § 6 ods. 1** Ak má dieťa určený adaptačný pobyt, zákonný zástupca ho privádza do materskej školy na čas dohodnutý s riaditeľom. Ak je adaptácia dieťaťa úspešná, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase. Ak adaptácia dieťaťa, pre ktoré predprimárne vzdelávanie nie je povinné, nie je úspešná, riaditeľ môže rozhodnúť o prerušení dochádzky dieťaťa do materskej školy na vymedzený čas.

(Medzi riaditeľkou materskej školy a zákonným zástupcom môže dôjsť k dohode o tom, že sa zmení čas pobytu dieťa v materskej škole napr. z 2-4 hodín denne postupne na celý deň. V tomto prípade riaditeľka nevydáva nové rozhodnutie, danú skutočnosť **zaznamená len v osobnom spise dieťaťa.)**

1. V **prípade zníženej adaptačnej schopnosti** dieťaťa **môže** riaditeľka materskej školy, po predchádzajúcom písomnom upozornení na túto možnosť, **rozhodnúť o prerušení dochádzky** dieťaťado MŠ, ale len vtedy, **ak nepôjde o dieťa, pre ktoré je predprimárne vzdelávanie povinné.** V rozhodnutí uvádza presný dátum **odkedy, dokedy** bude dochádzka dieťaťa prerušená.
2. **Prijatie dieťaťa na diagnostický pobyt**
3. **Podľa vyhlášky 341/2023 § 6 ods. 2** Ak má dieťa určený diagnostický pobyt, počas jeho trvania sa v zariadení poradenstva a prevencie vykonáva diagnostikovanie špeciálnych výchovno-vzdelávacích potrieb dieťaťa na účel rozhodnutia o ďalšej forme jeho vzdelávania.
4. **Diagnostický pobyt sa vzťahuje na deti**, ktoré majú zariadením výchovného poradenstva a prevencie **diagnostikované špeciálne výchovno-vzdelávacie potreby.** Na túto skutočnosť upozorní zákonný zástupca riaditeľku už pri podávaní žiadosti o prijatie do materskej školy.
5. **Cieľom diagnostického pobytu je zistiť,** či sa u dieťaťa bude môcť výchova a vzdelávanie **uskutočňovať** ako výchova a vzdelávanie začleneného dieťaťa v **bežnej triede,** alebo ako výchova a vzdelávanie v **špeciálnej triede**, resp. v špeciálnej materskej škole. **Dieťa sa na diagnostický pobyt** prijíma **najdlhšie**  **na obdobie troch mesiacov.**
6. Ak už bolo zákonnému zástupcovi vydané rozhodnutie o prijatí jeho dieťaťa a po nástupe do MŠ riaditeľka **zistí okolnosti, ktoré negatívne ovplyvňujú výchovu a vzdelávanie** tohto **dieťaťa,** pristúpi **k určeniu diagnostického pobytu,** počas ktorého sa overí, či dôjde k zmene formy výchovy a vzdelávania u tohto dieťaťa.
7. **Rozhodovanie riaditeľa materskej školy**
8. Riaditeľ materskej školy podľa § 5 ods. 14 zákona č. 596/2003 Z. z. rozhoduje o:
9. prijatí dieťaťa do materskej školy,
10. prijatí dieťaťa na adaptačný pobyt alebo na diagnostický pobyt,
11. prerušení dochádzky dieťaťa do materskej školy,
12. oslobodení dieťaťa od povinnosti dochádzať do školy zo zdravotných dôvodov, ak ide o povinné predprimárne vzdelávanie,
13. povolení individuálneho vzdelávania dieťaťa, ak ide o povinné predprimárne vzdelávanie,
14. pokračovaní plnenia povinného predprimárneho vzdelávania,
15. predčasnom skončení predprimárneho vzdelávania, ak nejde o povinné predprimárne vzdelávanie,
16. určení príspevku zákonného zástupcu dieťaťa na čiastočnú úhradu výdavkov materskej školy, ktorej zriaďovateľom je okresný úrad v sídle kraja, ak nejde o povinné predprimárne vzdelávanie.
17. Riaditeľ materskej školy zriadenej obcou pri rozhodovaní vo veciach podľa § 5 ods. 14 písm. a) až g) zákona č. 596/2003 Z. z. postupuje podľa Správneho poriadku. Vo veciach, v ktorých v prvom stupni rozhodla riaditeľka materskej školy zriadenej obcou, rozhoduje v druhom stupni obec, ktorá je zriaďovateľom materskej školy (§ 6 ods. 25 zákona 596/2003 Z. z.).

Čl. IV

**POVINNÉ PREDPRIMÁRNE VZDELÁVANIE**

1. **Plnenie povinného predprimárneho vzdelávania**
2. **Plniť povinné predprimárne vzdelávanie musí každé dieťa,** ktoré do 31. augusta (vrátane):
3. **dovŕši päť rokov veku** (podľa § 28a ods.1 školského zákona),
4. **dovŕši päť rokov veku** **a povinné predprimárne vzdelávanie** **plní formou individuálneho vzdelávania** (podľa § 28b ods.2 školského zákona),
5. **dovŕši šesť rokov veku**, ale **nedosiahlo školskú spôsobilosť** – toto dieťa **bude pokračovať v plnení povinného predprimárneho vzdelávania ešte jeden školský rok** (podľa § 28a ods.3 školského zákona),
6. **nedovŕši päť rokov veku**, ale jeho **zákonný zástupca požiada o predčasné** **plnenie povinného predprimárneho vzdelávania** a k žiadosti predloží písomný súhlas od príslušného zariadenia poradenstva a prevencie a písomný súhlas od všeobecného lekára pre deti a dorast (podľa § 28a ods.5 školského zákona),
7. **dovŕši päť rokov veku,** **ale zo zdravotných dôvodov jeho zákonný zástupca požiada o oslobodenie od povinnosti dochádzať** **do materskej školy** a k žiadosti priloží písomný súhlas zariadenia výchovného poradenstva a prevencie a písomný súhlas všeobecného lekára pre deti a dorast (podľa § 28a ods. 6 školského zákona).
8. **Dieťa, pre ktoré je predprimárne vzdelávanie povinné**
9. Pre každé dieťa, **ktoré dovŕši päť rokov veku do 31. augusta** kalendárneho roka, **je predprimárne vzdelávanie povinné.**
10. Povinné predprimárne vzdelávanie **trvá jeden školský rok** okrem prípadu uvedeného v § 28a ods. 3 školského zákona, t. j**.** ak dieťa po dovŕšení šiesteho roka veku nedosiahlo školskú spôsobilosť – toto dieťa bude následne pokračovať v plnení povinného predprimárneho vzdelávania.
11. **Deti, pre ktoré je predprimárne vzdelávanie povinné, sa** na predprimárne vzdelávanie **prijímajú prednostne**. Ide o všeobecnú povinnosť ustanovenú školským zákonom.
12. **Povinné predprimárne** **vzdelávanie** **dieťa plní v materskej škole v obci, v ktorej má trvalý pobyt,** teda **v spádovej materskej škole,** ak zákonný zástupca pre dieťa nevyberie inú materskú školu, do ktorej ho riaditeľka materskej školy príjme, ak je dosť kapacít. Len v spádovej materskej škole má dieťa garantované prijatie, ak sa pre ňu zákonný zástupca rozhodne.
13. **Riaditeľka** spádovej materskej školy **je povinná prednostne** prijať na povinné predprimárne vzdelávanie **deti s trvalým pobytom v danej obci, v ktorej má materská škola sídlo a deti umiestnené v zariadení na základe rozhodnutia súdu.** Zároveň má všeobecnú **povinnosť prijať aj ďalšie deti**, **pre ktoré bude predprimárne vzdelávanie povinné,** ktorých zákonný zástupca si vybral inú ako spádovú materskú školu, alebo aj deti, ktoré majú trvalý pobyt v obci, v ktorej nie je žiadna materská škola.
14. **Dieťa môže plniť povinné predprimárne vzdelávanie aj mimo obce, v ktorej má trvalý pobyt,** na základe rozhodnutia riaditeľa materskej školy, do ktorej sa hlási, samozrejme len za predpokladu, že v danej materskej škole je voľná kapacita. Riaditeľ materskej školy, do ktorej bolo dieťa prijaté, je povinný oznámiť túto skutočnosť riaditeľovi spádovej materskej školy podľa miesta trvalého pobytu daného dieťaťa.
15. **Ak sa dieťa** počas plnenia povinného predprimárneho vzdelávania **presťahuje** a mánovú adresu trvalého pobytu, **materská škola, do ktorej „patrí“** **podľa nového trvalého pobytu, sa stáva jeho spádovou materskou školou,** v ktorej dieťa plní povinné predprimárne vzdelávanie. Do tejto materskej školy musí byť dieťa prijaté, ak to dovoľujú jej kapacitné možnosti. Ak sa zákonný zástupca **rozhodne**  **po presťahovaní vybrať** pre svoje dieťa **inú materskú školu**, ako je jeho spádová materská škola podľa novej adresy trvalého pobytu**, o jeho prijatí rozhoduje riaditeľ vybratej materskej školy** s ohľadom na aktuálne kapacitné možnosti danej MŠ.
16. **Dieťa, ktoré navštevuje materskú školu** pred dovŕšením veku, od ktorého je predprimárne vzdelávanie povinné, **sa plynulo stane dieťaťom plniacim povinné predprimárne vzdelávanie** bez toho, aby jeho zákonný zástupca opakovane podával žiadosť do tejto materskej školy. Skutočnosť, že dané dieťa od určitého školského roku plní povinné predprimárne vzdelávanie**, sa vyznačí v osobnom spise dieťaťa.**
17. **Ak sa zákonný zástupca** rozhodne, že **dieťa**, pre ktoré je predprimárne vzdelávanie povinné, **prihlási do inej materskej školy**, ako je tá, ktorú jeho dieťa navštevovalo pred začiatkom plnenia povinného predprimárneho vzdelávania, v ním vybranej materskej škole **požiada o prijatie svojho dieťaťa.** K žiadosti **priloží aj potvrdenie o zdravotnej spôsobilosti od všeobecného lekára** pre deti a dorast obsahujúce **a údaj o povinnom očkovaní** dieťaťa.
18. **Ak pôjde o dieťa so ŠVVP**, k žiadosti o prijatie **priloží** nielen **potvrdenie o zdravotnej spôsobilosti** a **údaj o povinnom očkovaní** dieťaťa, ale aj **vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.**
19. **Ak ide o dieťa,** pre ktoré je predprimárne vzdelávanie povinné a toto dieťa **nemá v Slovenskej republike trvalý pobyt,** podľa § 59a ods. 4 školského zákona plní povinné predprimárne vzdelávanie v materskej škole, ktorú mu určí okresný úrad v sídle kraja (odbor školstva), po predchádzajúcej komunikácii s riaditeľom dotknutej materskej školy.
20. **Ak ide o dieťa žijúce v zahraničí,** ale má trvalý pobyt na území Slovenskej republiky, jeho **zákonný zástupca** **je povinný prihlásiť svoje dieťa** na predprimárne vzdelávanie **do materskej školy v Slovenskej republike**. **Riaditeľ spádovej** materskej školy toto **dieťa príjme prednostne** podľa miesta jeho trvalého pobytu a **do osobného spisu zaznačí, že toto dieťa žije v zahraničí.**
21. **Povinné predprimárne** vzdelávanie podľa § 59a ods. 5 školského zákona **plní dieťa formou pravidelného denného dochádzania** v pracovných dňoch **v rozsahu najmenej štyri hodiny denne**, okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.
22. **Dieťa pokračujúce v plnení povinného predprimárneho vzdelávania**
23. Ak dieťa **po dovŕšení šiesteho roka** veku **nedosiahlo školskú spôsobilosť,** riaditeľ materskej školy **rozhodne o pokračovaní** **plnenia povinného predprimárneho vzdelávania v materskej škole** **na základe:**
24. písomného súhlasu príslušného zariadenia výchovného poradenstva a prevencie,
25. písomného súhlasu všeobecného lekára pre deti a dorast a
26. informovaného súhlasu zákonného zástupcu.
27. **Po predložení uvedených súhlasov následne riaditeľ materskej školy** podľa § 5 ods. 14 písm. f) zákona č. 596/2003 Z. z**. vydá rozhodnutie o pokračovaní** povinného predprimárneho vzdelávania a uvedenú **skutočnosť zaznamená aj v osobnom spise dieťaťa.**
28. **Ak sa zákonný zástupca rozhodne**, že ešte v priebehu školského roka **zmení svojmu dieťaťu materskú školu** a v tejto „novej“ materskej škole má dieťa zároveň od nasledujúceho školského roka aj pokračovať v plnení povinného predprimárneho vzdelávania**, tak takéto dieťa musí byť do „novej“ materskej školy najskôr prijaté na základe žiadosti.** Zákonný zástupca riaditeľovi tejto „novej“ materskej školy predloží aj písomný súhlas príslušného zariadenia výchovného poradenstva a prevencie, písomný súhlas všeobecného lekára pre deti a dorast a informovaný súhlas zákonného zástupcu. **V tomto prípade riaditeľ tejto novej materskej školy vydá dve rozhodnutia –** ešte v priebehu školského roka vydá **rozhodnutie** **o prijatí do materskej školy** podľa § 5 ods. 14 písm. a) zákona č. 596/2003 Z. z., v ktorej dokončí predprimárne vzdelávanie a následne v priebehu toho istého školského roka vydápodľa § 5 ods. 14 písm. f) zákona č. 596/2003 Z. z. **rozhodnutie** **o pokračovaní** **povinného** **predprimárneho vzdelávania** od nasledujúceho školského roka. Uvedenú skutočnosť zaznamená aj v osobnom spise dieťaťa.
29. **Ak pôjde o dieťa už pokračujúce v plnení povinného predprimárneho vzdelávania** v niektorej materskej škole a zákonný zástupca sa na základe objektívnych alebo subjektívnych dôvodov **rozhodne vybrať pre svoje dieťa inú materskú školu,** musí do tejto novej MŠ **podať žiadosť o prijatie. Riaditeľ vydá** **rozhodnutie o prijatí** dieťaťa do MŠ**, rozhodnutie o pokračovaní plnenia** povinného predprimárneho vzdelávania **nevydáva,** pretože o tom už právoplatne rozhodol riaditeľ materskej školy, ktorú dieťa navštevovalo predtým. **Skutočnosť, že dané dieťa pokračuje v plnení** povinného predprimárneho vzdelávania **zaznamená v osobnom spise dieťaťa.**
30. **Ak dieťa ani po pokračovaní plnenia** povinného predprimárneho vzdelávania v materskej škole **nedosiahne školskú spôsobilosť**, začne **najneskôr 1. septembra**, ktorý nasleduje po dni, v ktorom **dieťa dovŕšilo siedmy rok veku,** plniť **povinnú školskú dochádzku v základnej škole.**
31. **Dieťa plniace povinné predprimárne vzdelávanie pred dovŕšením piateho roku veku**
32. Podľa § 28a ods. 5 školského zákona zákonný zástupca môže riaditeľa materskej školy **požiadať, aby bolo** **na povinné predprimárne vzdelávanie prijaté** **dieťa,** **ktoré nedovŕšilo piaty rok veku do 31. augusta.** Spravidla môže ísť o deti s nadaním, alebo o deti, ktoré dovŕšia päť rokov veku v priebehu mesiaca september. ktorých zákonní zástupcovia majú záujem požiadať o výnimočné prijatie dieťaťa na plnenie povinnej školskej dochádzky pred dovŕšením šiesteho roku veku dieťaťa podľa § 19 ods. 4 školského zákona, pretože podľa § 60 ods. 1 školského zákona môže byť na základné vzdelávanie výnimočne prijaté len dieťa, ktoré nedovŕšilo šiesty rok veku a absolvovalo povinné predprimárne vzdelávanie.
33. Ak pôjde o dieťa, ktoré v danej materskej škole už absolvuje predprimárne vzdelávanie, zákonný zástupca **požiada riaditeľa o prijatie dieťaťa** na plnenie povinného predprimárneho vzdelávania **pred dovŕšením piateho roku veku do 31. augusta daného roku a riaditeľovi predloží:**
34. súhlasné vyjadrenie príslušného zariadenia výchovného poradenstva a prevencie,
35. súhlasné vyjadrenie všeobecného lekára pre deti a dorast.
36. Po predložení uvedených súhlasných vyjadrení **riaditeľ** materskej školy **nevydáva žiadne rozhodnutie** a skutočnosť, že dané dieťa bude od nasledujúceho školského roku dieťaťom plniacim povinné predprimárne vzdelávanie, **zaznamená v osobnom spise dieťaťa.**
37. **Ak ide o dieťa, ktoré v danej materskej škole ešte nie je prijaté,** a jeho **zákonný zástupca** podľa § 28a ods. 5 školského zákona požiada riaditeľa **o prijatie** svojho dieťaťa na plnenie povinného predprimárneho vzdelávania **pred dovŕšením piateho roku veku do 31. augusta** daného roku, **takéto dieťa musí byť najskôr** do danej materskej školy **prijaté na základe žiadosti,** ku ktorej zákonný zástupca **priloží potvrdenie o zdravotnej spôsobilosti**, obsahujúce **aj údaj o povinnom očkovaní.**
38. Zákonný zástupca **spolu so žiadosťou o prijatie predloží** riaditeľovi materskej školy **aj žiadosť o prijatie** dieťaťa **na plnenie** povinného predprimárneho vzdelávania **pred dovŕšením piateho roku veku do 31. augusta** daného roku a **priloží aj súhlasné vyjadrenie** **príslušného zariadenia výchovného poradenstva a prevencie a súhlasné vyjadrenie všeobecného lekára** pre deti a dorast. **V tomto prípade riaditeľ** danej materskej školy, ak má voľnú kapacitu, **vydá rozhodnutie o prijatí** do materskej školy podľa § 5 ods. 14 písm. a) zákona č. 596/2003 Z. z. **a skutočnosť, že** **dané dieťa** **bude** od nasledujúceho školského roku **dieťaťom plniacim povinné predprimárne vzdelávanie**, **zaznamená v osobnom spise dieťaťa;**  o danej skutočnosti nevydáva žiadne rozhodnutie.
39. **Individuálne vzdelávanie dieťaťa, pre ktoré je predprimárne vzdelávanie povinné**
40. Školským zákonom sa ustanovilo, že **povinné predprimárne vzdelávanie môžu deti plniť nielen „inštitucionálnou“ formou,** teda v materskej škole, **ale aj inou, individuálnou formou.**
41. **Individuálne (predprimárne) vzdelávanie sa chápe ako ekvivalent plnenia povinného predprimárneho vzdelávania realizovaného inštitucionalizovanou formou povinného predprimárneho vzdelávania v materskej škole** zaradenej v sieti škôl a školských zariadení SR. Dieťa pri plnení povinného predprimárneho vzdelávania formou individuálneho vzdelávania **neprestáva byť dieťaťom kmeňovej materskej školy.**
42. Podľa § 28b ods. 1 školského zákona **o povolenie** individuálneho vzdelávania môžezákonný zástupca dieťaťa **písomne požiadať** **riaditeľa** materskej školy, **do ktorej bolo dieťa prijaté na povinné** **predprimárne vzdelávanie** (ďalej len „kmeňová materská škola“)
43. **O povolení** individuálneho vzdelávania podľa § 28b ods. 2 školského zákona **rozhoduje riaditeľ kmeňovej materskej školy** v rámci rozhodovania o oslobodení dieťaťa od povinnosti dochádzať do školy podľa osobitného predpisu. (§ 5 ods. 14 zákona č. 596/2003 Z. z. v znení neskorších predpisov). Individuálne vzdelávanie v kmeňovej materskej škole sa **povoľuje dieťaťu, pre ktoré je predprimárne vzdelávanie povinné a**
44. jeho zdravotný stav mu neumožňuje účasť na povinnom predprimárnom vzdelávaní v kmeňovej materskej škole (nejde ale o dieťa podľa § 28a ods. 6 školského zákona), alebo
45. jeho zákonný zástupca o to požiada.
46. Každé dieťa, ktorého zákonný zástupca **písomne požiada o povolenie individuálneho vzdelávania dieťaťa,** musí:
47. byť **najskôr prijaté do kmeňovej materskej školy** (ak do piateho roku veku nenavštevovalo materskú školu) alebo
48. **už byť dieťaťom kmeňovej materskej školy** (ak ju už navštevuje pred tým, ako sa pre neho predprimárne vzdelávanie stane povinným).
49. Ak zákonný zástupca dieťaťa požiada o povolenie individuálneho vzdelávania zo zdravotných dôvodov podľa § 28b ods. 2 písm. a) školského zákona, **prílohou k žiadosti je písomný súhlas všeobecného lekára pre deti a dorast.**
50. **Predprimárne vzdelávanie** dieťaťa, ktorému bolopovolené individuálne vzdelávanie zo zdravotných dôvodov podľa § 28b ods. 2 písm. a) školského zákona, **zabezpečuje kmeňová materská škola** v rozsahu **najmenej dve hodiny týždenne.** Riaditeľ **určí učiteľa individuálneho vzdelávania** a dohodne s ním pracovné podmienky. Pracovnú činnosť bude vykonávať:
51. **v rámci svojho základného úväzku,** ustanoveného ako týždenný počet hodín priamej výchovno- vzdelávacej činnosti alebo
52. **v rámci nadčasu,** so všetkými náležitosťami, ktoré s prácou nadčas súvisia.
53. **Pedagogický zamestnanec,** ktorý zabezpečuje individuálne vzdelávanie dieťaťa, ktorému bolo povolené individuálne vzdelávanie zo zdravotných dôvodov podľa § 28b ods. 2 písm. a) školského zákona, na konci polroka príslušného školského roka **predloží riaditeľovi** kmeňovej materskej školy **písomnú správu** **o individuálnom vzdelávaní dieťaťa.** Toto dieťa neabsolvuje overovanie osobnostného rozvoja dieťaťa.
54. Ak pôjde o dieťa **podľa § 28b ods. 2 písm. b)** školského zákona, **žiadosť zákonného zástupcu o povolenie individuálneho vzdelávania** **musí obsahovať:**
55. meno, priezvisko, dátum narodenia, rodné číslo a miesto trvalého pobytu dieťaťa,
56. obdobie, na ktoré sa má individuálne vzdelávanie povoliť,
57. dôvody na povolenie individuálneho vzdelávania,
58. meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov,
59. ďalšie skutočnosti, ktoré majú vplyv na individuálne vzdelávanie dieťaťa.
60. **Výdavky** spojené s individuálnym vzdelávaním **podľa § 28b ods. 2 písm. b)** školského zákona **znáša zákonný zástupca.** Predprimárne vzdelávanie tohto dieťaťa **zabezpečuje zákonný zástupca** dieťaťa **prostredníctvom osoby,** ktorá má ukončené najmenej **úplné stredné všeobecné vzdelanie** alebo **úplné stredné odborné vzdelanie.**
61. **Kmeňová materská škola** v spolupráci so zákonným zástupcom **určí** **obsah individuálneho vzdelávania** **dieťaťa** podľa § 28b ods. 2 písm. b)školského zákona najneskôr **do 31. augusta**. Zákonný zástupcadieťaťa **je povinný** v čase a rozsahu určenom kmeňovou materskou školou **zabezpečiť účasť dieťaťa** na povinnom predprimárnom vzdelávaní **v kmeňovej** **materskej škole v priebehu mesiaca marec.** V tomto časematerská škola **posúdi**, **či sa** pri individuálnom vzdelávaní **plní obsah individuálneho vzdelávania.**
62. **Povolenie individuálneho** vzdelávania dieťaťa **podľa** **§ 28b ods. 2 písm. b) školského zákona** **riaditeľ kmeňovej** materskej školy **zruší**
63. na žiadosť zákonného zástupcu dieťaťa,
64. na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa,
65. na základe návrhu hlavného školského inšpektora alebo
66. ak sa neplní obsah individuálneho vzdelávania.
67. Riaditeľ kmeňovej materskej školy **rozhodne o zrušení povolenia** individuálneho vzdelávania **do 30 dní** **od začatia konania** a zároveň **zaradí dieťa do príslušnej triedy** **kmeňovej materskej školy.** **Odvolanie proti rozhodnutiu o zrušení** povolenia individuálneho vzdelávania **nemá odkladný účinok**, **teda je vykonateľné** aj v prípade opravného prostriedku.
68. **Dieťa, ktorému bolo zrušené individuálne vzdelávanie**, nasledujúci deň po dni, v ktorom bolo toto rozhodnutie vydané, **začne plniť povinné predprimárne vzdelávanie** **v kmeňovej materskej škole** **formou pravidelného dochádzania** v rozsahu **najmenej štyri hodiny denne** podľa § 59a ods. 5 školského zákona.
69. **Po ukončení individuálneho vzdelávania** podľa § 28b ods. 8 školského zákona dieťa **nemožno opätovne individuálne vzdelávať** podľa § 28b ods. 2 písm. b) školského zákona.
70. Podľa **vyhlášky 341/2023** **o materskej škole § 5 ods. 5** Riaditeľ vyradí dieťa z evidencie detí plniacich povinné predprimárne vzdelávanie na základe čestného vyhlásenia o zrušení trvalého pobytu dieťaťa v Slovenskej republike predloženého jeho zákonným zástupcom.
71. **Oslobodenie dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie**
72. Ak pôjde o dieťa, **ktoré dosiahne päť rokov veku do 31. augusta** a **má nepriaznivý zdravotný stav, ktorý mu neumožní vzdelávať** **sa** v materskej škole až do pominutia dôvodov, **môže zákonný zástupca požiadať** riaditeľa spádovej materskej školy podľa § 59 ods. 1 školského zákona **o oslobodenie od povinnosti dochádzať do materskej školy a k žiadosti** podľa § 28a ods. 6 školského zákona **priloží:**
73. písomný súhlas všeobecného lekára pre deti a dorast a
74. písomný súhlas zariadenia výchovného poradenstva a prevencie.
75. **Následne** po predložení žiadosti s požadovanými písomnými súhlasmipodľa § 28a ods. 6 školského zákona **riaditeľ materskej školy rozhodne** podľa § 5, ods. 14, písm. d) zákona č. 596/2003 Z. z. **o oslobodení dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie.**
76. **Dieťaťu, ktoré má vydané rozhodnutie o oslobodení od povinnosti dochádzať** do materskej školy **zo zdravotných dôvodov,** ak ide o povinné predprimárne vzdelávanie, **sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov,** pre ktoré došlo k oslobodeniu.
77. **Zanedbávanie riadneho plnenia povinného**

**predprimárneho vzdelávania**

1. **Nesplnenie povinnosti** zákonného zástupcu **prihlásiť dieťa na plnenie povinného predprimárneho vzdelávania a tiež neospravedlnené vynechávanie predprimárneho vzdelávania sa** podľa § 5 ods. 16 zákona č. 596/2003 Z. z**. považuje za nedbanie o riadne plnenie povinného predprimárneho vzdelávania,** ktoré môže vyústiť do uplatnenia inštitútu „osobitného príjemcu rodinných prídavkov“ podľa zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (ďalej len „zákon č. 600/2003 Z. z.“).
2. Ak zákonný zástupca **nebude dbať o riadne plnenie** povinného predprimárnehovzdelávania, **riaditeľ materskej školy má** podľa § 5 ods. 15 zákona č. 596/2003 Z. z. **povinnosť oznámiť** **obci,** v ktorej má dieťa trvalý pobyt **a úradu práce, sociálnych vecí a rodiny** podľa miesta trvalého pobytu alebo prechodného pobytu zákonného zástupcu dieťaťa konkrétne prípady, **keď zákonný zástupca dieťaťa nedbá o riadne plnenie povinného predprimárneho vzdelávania.**
3. **Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať** podľa § 12a ods. 1 písm. a) zákona č. 600/2003 Z. z. **uplatnením inštitútu osobitného príjemcu. Osobitným príjemcom prídavku na dieťa** a príplatku k prídavku na dieťa **je obec,** v ktorej má oprávnená osoba trvalý alebo prechodný pobyt.
4. Vecne príslušný **úrad práce sociálnych vecí a rodiny rozhodne o uvoľnení osobitného príjemcu** prídavku na dieťa a príplatku k prídavku na dieťa, ak zákonný zástupca dieťaťa dbá o riadne plnenie povinného predprimárneho vzdelávania nezaopatreného dieťaťa, **najskôr však po uplynutí troch po sebe nasledujúcich kalendárnych mesiacov od určenia osobitného príjemcu.**
5. **Príspevok na dopravu dieťaťa, pre ktoré je predprimárne vzdelávanie povinné**
6. Zákonný zástupca dieťaťa, pre ktoré je predprimárne vzdelávanie povinné, má právo na úhradu cestovných nákladov na dopravu dieťaťa z obce jeho trvalého pobytu do materskej školy a späť, ak obec, v ktorej má dieťa trvalý pobyt, na účel zabezpečenia povinného predprimárneho vzdelávania nezriadi materskú školu.
7. Cestovné náklady na dopravu dieťaťa z obce jeho trvalého pobytu do školy a späť vo výške najnižšieho žiackeho zľavneného cestovného v pravidelnej autobusovej doprave uhrádza zákonnému zástupcovi dieťaťa mesačne škola, ktorú dieťa navštevuje, ak zriaďovateľ školy nezabezpečí jeho dopravu inak.
8. Podmienky a postup úhrady cestovných nákladov na dopravu sa určujú podľa § 4aa zákona 597/2003 Z. z. o financovaní základných škôl, stredných škôl a školských zariadení v znení neskorších predpisov.

Čl. V

**PREVÁDZKA A VNÚTORNÝ REŽIM MATERSKEJ ŠKOLY**

1. **Charakteristika materskej školy**
2. Materská škola, 018 15 Prečín 275, je školou **bez právnej subjektivity** **s vyučovacím jazykom slovenským.** Zriaďovateľom je **Obec Prečín, 018 15 Prečín 304.**
3. Materská škola je 5-triedna **s kapacitou 70 detí** v zmysle platného prevádzkového poriadku schváleného Regionálnym úradom verejného zdravia v Považskej Bystrici.
4. Materská škola **poskytuje** **celodennú výchovu a vzdelávanie** deťom predškolského veku, podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti detí a utvára predpoklady na ďalšie vzdelávanie. Podľa záujmu rodičov poskytuje deťom aj poldennú výchovu a vzdelávanie.
5. **Výchova a vzdelávanie detí** v materskej škole sa uskutočňuje podľa Školského vzdelávacieho programu **„Hravé medvieďatá“,** ktorý je vypracovaný na podmienky materskej školy v súlade so Štátnym vzdelávacím programom. Materská škola je zameraná na slovenské ľudové zvyky a tradície regiónu, na podporu psychického a fyzického zdravia detí a lesnú pedagogiku ako súčasť environmentálnej výchovy.
6. Predprimárne vzdelanie dieťapodľa § 16 ods. 2 školského zákona získa absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania je **osvedčenie o získaní predprimárneho vzdelania.**
7. Materská škola sa nachádza v účelovej budove, na prízemí je umiestnená jedna trieda, na poschodí sa nachádzajú dve triedy. K triedam patria aj príslušné šatne a hygienické zariadenia. Poschodie s prízemím spája vnútorné schodište. Na prízemí budovy sa ďalej nachádza riaditeľňa, kancelária vedúcej ŠJ, jedáleň, kuchyňa a šatne zamestnancov. K objektu materskej školy patrí vonkajší areál s priestranným školským dvorom a školskou záhradou, vybavený altánkom s posedením, multifunkčnou preliezačkou, hojdačkami a dvoma pieskoviskami.
8. **Prevádzka materskej školy**
9. Čas prevádzky materskej školy určila riaditeľka materskej školy so súhlasom zriaďovateľa Obec Prečín. Prevádzka Materskej školy, Prečín 275 je v pracovných dňoch **od 6.30 hod. do 16.00 hod.**
10. **Riaditeľka materskej školy: PaedDr. Jana Kardošová**

Konzultačné hodiny: denne od 11.00 hod. do 12.00 hod., telefonicky podľa dohody

1. **Zástupkyňa riaditeľky materskej školy: Mgr. Kristína Tomašíková**
2. **Vedúca školskej jedálne: Jarmila Briestenská**

Konzultačné hodiny: denne od 7.00 hod. do 12.00 hod., telefonicky podľa dohody

1. **Prerušenie a obmedzenie prevádzky materskej školy**
2. **Počas letných prázdnin** je prevádzka materskej školy **prerušená** z hygienických dôvodov najmenej na tri až 5 týždňov. **z dôvodu potreby dôkladného čistenia vnútorných priestorov materskej školy,** dezinfekcie prostredia a  hračieka čerpania **dovolenky zamestnancov**. Prerušenie prevádzky počas letných prázdnin riaditeľka materskej školy oznámi spravidla dva mesiace vopred.
3. **Počas školských prázdnin** môže byť prevádzkamaterskej školy **prerušená** alebo **obmedzená** podľa vyjadreného záujmu rodičov. **Záujem o prevádzku** materskej školy v čase školských prázdnin bude materská škola zisťovať **prieskumom medzi zákonnými zástupcami.** Rodičia môžu svoje deti na dochádzku počas prázdnin prihlasovať v jednotlivých triedach.
4. **Pokiaľ počet** prihlásenýchdetí na dochádzku v čase školských prázdnin nebude vyšší ako desať detí, alebo ak počet všetkých **dochádzajúcich detí náhle klesne pod desať, prevádzka** materskej školy bude z ekonomických dôvodov **prerušená** a zamestnanci si v tomto prípade budú čerpať dovolenku alebo náhradné voľno.
5. Prevádzka materskej školy môže byť dočasne **obmedzená alebo prerušená** **aj zo závažných dôvodov**, ktoré by **mohli ohroziť zdravie zverených detí**, alebo by mohli spôsobiť závažné škody na majetku (havarijne situácie, vyhlásenie núdzového stavu a pod.). **O obmedzení alebo prerušení prevádzky** materskej školy **budú zákonní zástupcovia** detí **informovaní** prostredníctvom zverejneného oznamu riaditeľkou MŠ.
6. **Úsporný režim prevádzky materskej školy**
7. **V prípade nízkej dochádzky** detí do materskej školy **z dôvodu zvýšenej chorobnosti**, hlavne v zimných mesiacoch počas chrípkového obdobia, môže byť prevádzka materskej školy **obmedzená, prípadne prerušená.** V tomto prípade sa materská škola bude riadiť nariadeniami zriaďovateľa, prípadne regionálneho úradu verejného zdravotníctva.
8. Riaditeľka môže **rozhodnúť o redukovaní** (spájaní) **jednotlivých tried** (napr. z troch na dve alebo jednu triedu) v popoludňajšom, alebo aj dopoludňajšom čase prevádzky materskej školy. Spájajú sa tie triedy, kde je to ekonomicky najvýhodnejšie. Počas obmedzenej prevádzky si niektorí zamestnanci budú čerpať dovolenku alebo náhradné voľno.
9. **Poplatky za pobyt dieťaťa v materskej škole**
10. V súlade s § 28 ods. 3 školského zákona sa vzdelávanie v materskej škole uskutočňuje za čiastočnú úhradu.
11. **Výšku mesačného príspevku** zákonného zástupcu na čiastočnú úhradu výdavkovmaterskej školy zriadenej obcou v zmysle § 28, ods. 5 školského zákona **určuje obec všeobecne záväzným nariadením.** Tento príspevok je určený **jednotnou sumou** pre všetky deti prijaté do materskej školy**.** Mesačný príspevok sa **uhrádza vopred do 15. dňa** v kalendárnom mesiaci.Určený príspevokmôže zákonný zástupca dieťaťa **uhradiť poštovou poukážkou alebo bankovým prevodom** na účet Obce Prečín.
12. **Príspevok za pobyt dieťaťa v materskej škole sa neuhrádza za dieťa**
13. pre ktoré je predprimárne **vzdelávanie povinné**,
14. ak zákonný zástupca dieťaťa predloží riaditeľke materskej školy doklad o tom, že **je poberateľom** **dávky v hmotnej núdzi** a príspevkov k dávke v hmotnej núdzi,
15. ktoré je umiestnené v zariadení **na základe rozhodnutia súdu.**
16. **Príspevok v MŠ na základe rozhodnutia zriaďovateľa sa neuhrádza za dieťa**
17. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom, musí sa však písomne požiadať,
18. ktoré nedochádzalo do materskej školy v čase školských prázdnin, alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.
19. **Poplatky za stravovanie dieťaťa v materskej škole**
20. Zákonný zástupca jepovinný prispievať na stravovaniedieťaťa, pokiaľ sa v materskej škole stravuje. Finančný príspevok na stravovanie sa uhrádza vo výške nákladov na nákup potravín a prípravu stravy podľa vekových kategórií stravníkov v súlade s finančnými pásmami určenými Ministerstvom školstva.
21. **Výška stravného poplatku** je určená Všeobecne záväzným nariadením Obce Prečín.
22. **O nižší príspevok** za jedlo musí zákonný zástupca **písomne požiadať** a predložiť **doklad** o tom, že je poberateľom dávok **v hmotnej núdzi.**
23. **Deti s povinným predprimárnym vzdelávaním majú stravu dotovanú od štátu** za každý stravovací deň, v ktorom sa zúčastnilo výchovno-vzdelávacieho procesu v materskej škole a súčasne odobralo obed a iné jedlo (desiata, olovrant)**,** zostatok hradí zákonný zástupca dieťaťa.
24. **Poplatky za stravu sa uhrádzajú** mesačne vždy **do 15. dňa daného mesiaca** poštovou poukážkou alebo bankovým prevodom na účet Obce Prečín.
25. **Denný poriadok materskej školy**
26. Výchovno-vzdelávacia činnosť v materskej škole pozostáva z ustálených a rytmicky sa striedajúcich foriem dňa, v ktorých sa vzhľadom na optimálny biorytmus a zdravú životosprávu uspokojujú rozmanité potreby a záujmy dieťaťa.
27. **Organizačné formy** **dňa** sú **hry a činnosti podľa výberu detí** (spontánne alebo učiteľkou navodzované hry zaraďované dopoludnia v čase prichádzania detí do materskej školy a popoludní v čase odchádzania z materskej školy), **zdravotné cvičenie** (realizuje sa denne vždy pred jedlom vo vyvetranej miestnosti herne, prípadne vonku), **vzdelávacie aktivity** (tematicky plánované aktivity detí), **pobyt vonku** (športové pohybové aktivity a voľné hry podľa výberu detí**,** vychádzky, vzdelávacie aktivity), **činnosti zabezpečujúce životosprávu** (desiata, obed, olovrant),  **a popoludňajší odpočinok** (relaxácia a oddych na lôžku v závislosti od potrieb detí). Usporiadanie denných činností pravidelne sa opakujúcich je **spracované vo forme denného poriadku.**
28. **Organizácia tried a vekové zloženie detí**
29. **Deti sa** do tried **zaraďujú podľa veku** nasledovne:

1. trieda: 3-4 ročné deti

2. trieda: 4-5 ročné deti

3. trieda: 5-6 ročné deti

- ostatné triedy sa zriaďujú podľa aktuálnej vekovej skladby prijatých detí (A,B,)

1. **Najvyšší počet detí v triedach** Materskej školy, Prečín 275, podľa rozhodnutia Regionálneho úradu verejného zdravia môže byť:

trieda na prízemí: 17 detí

trieda na prízemí: 18 detí

trieda na poschodí: 18 detí

trieda na poschodí: 18 detí

trieda na poschodí: 20 – 22 deti (podľa aktuálnej vekovej skladby)

1. Rozdelenie detí do tried ako aj vekové zloženie tried je výlučne v kompetencii riaditeľky materskej školy.
2. **Pobyt dieťaťa v materskej škole**
3. Podľa § 24 ods. 6 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej „zákon č. 355/2007 Z. z.“) **v materskej škole** **môže byť umiestnené len dieťa, ktoré:**
4. je zdravotne spôsobilé na pobyt v kolektíve
5. neprejavuje príznaky prenosného ochorenia
6. nemá nariadené karanténne opatrenie
7. **Pred prvým vstupom dieťaťa** do materskej školy a po **neprítomnosti dieťaťa** v materskej škole **dlhšej ako 5 dní zákonný zástupca predloží tzv. „vyhlásenie o bezinfekčnosti“,** t. j. vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie. Toto vyhlásenie podľa § 24 ods. 8 zákona č. 355/2007 Z. z. **nesmie byť staršie ako jeden deň.**
8. **Kontrola zdravotného stavu dieťaťa – ranný filter**
9. **Cieľom „ranného filtra“** je identifikovať deti, ktoré navonok prejavujú zreteľné príznaky, ktoré by mohli znamenať infekčné ochorenie dieťaťa s možnosťou ohrozenia ostatných detí v materskej škole.
10. Materská škola je povinná denne pred prijatím dieťaťa zisťovať, či jeho zdravotný stav je vhodný na prijatie do materskej školy – **vykonáva ranný filter.** **Učiteľka môže odmietnuť prevzatie dieťaťa, ak:**
11. má červené alebo zapálené očí s hnisavým výtokom (karpinami),
12. má bolesť uší alebo výtok z uší,
13. má upchatý nos so sťaženým dýchaním, hustý skalený a zafarbený výtok z nosa,
14. má na tvári alebo končatinách zapálené, hnisajúce miesta aj s chrastami,
15. má intenzívny dusivý kašeľ alebo výrazný vlhký produktívny kašeľ.
16. Ak dieťa neprejde ranným filtrom, zákonný zástupca absolvuje s dieťaťom lekárske vyšetrenie alebo zabezpečí jeho doliečenie a starostlivosť inou osobou.
17. Po chorobe môže dieťa nastúpiť do materskej školy ak má jednoduchú (priesvitnú) nádchu, občasný suchý dráždivý kašeľ a občasný vlhký kašeľ, najmä pri námahe alebo v ľahu pri oddychu (môže pretrvávať aj 3 týždne).
18. V prípade zistenia nepriaznivého zdravotného stavu dieťaťa v materskej škole, t. j. ak sa u neho prejavia príznaky akútneho prenosného ochorenia, učiteľka zabezpečí izoláciu dieťaťa od ostatných detí, zabezpečí mu dočasný dohľad a kontaktuje zákonných zástupcov tohto dieťaťa.
19. **Dochádzka detí do materskej školy**
20. Zákonný zástupca **privedie dieťa** do materskej školy spravidla **od 6.30** hod. **do 7.45** hod. a z materskej školy ho **odvedie od 14.45** hod. **do 16.00** hod.
21. Pokiaľ zákonný zástupca musí so svojím dieťaťom v ranných hodinách absolvovať návštevu u lekára (napr. z dôvodu odberov a pod.), je potrebné **neskorší príchod** dieťaťa do materskej školy **vopred nahlásiť** triednej učiteľke.
22. **Preberanie a odovzdávanie detí**
23. **Odovzdávanie alebo preberanie dieťaťa sa uskutočňuje pri dverách** príslušnej triedy, od rodičov dieťa preberá učiteľka, ktorá za dieťa zodpovedá od jeho prevzatia až po odovzdanie rodičovi.
24. **Zákonný zástupca** alebo iná poverená osoba, ktorá privedie dieťa do materskej školy, je povinná ho odovzdať službukonajúcej učiteľke, **dieťa neposiela do triedy samé, ani ho nenechá v šatni.** K privolaniu na odovzdanie dieťaťa použije zvonček. Za prípadné ponechanie dieťaťa v šatni alebo na chodbe nepreberajú učiteľky zodpovednosť za toto dieťa.
25. **Pedagogický zamestnanec môže odmietnuť** prevzatie dieťaťa od zákonného zástupcu, **ak zistí, že zdravotný stav dieťaťa nie je vhodný** **na prijatie** do materskej školy. **Ak dieťa** v materskej škole **počas dňa ochorie,** pedagogický zamestnanec zabezpečí jeho izoláciu od ostatných detí a zabezpečí nad ním dozor poverenou osobou zo zamestnancov MŠ. Následne telefonicky informuje zákonného zástupcu o zdravotnom stave jeho dieťaťa.
26. Do materskej školy sa nepreberajú deti, ktoré užívajú akékoľvek lieky. **Učiteľky nemajú povinnosť podávať deťom lieky** (napr. antibiotiká**)** a ani najrozmanitejšie probiotika, lieky proti zápche, či výživové doplnky.
27. **Na prevzatie svojho dieťaťa z** materskej školy môže zákonný zástupca **písomne splnomocniť iné osoby, ktoré po prevzatí za dieťa zodpovedajú**.Zákonný zástupcamôže splnomocniť aj maloleté dieťa, staršie ako 10 rokov. **Bez splnomocnenia nie je možné vydať dieťa inej osobe.**
28. **Dieťa nebude vydané** zákonnému zástupcovi, ani splnomocnenej **osobe, ktorá je pod vplyvom alkoholu, alebo iných omamných látok**. V takomto prípade rodič zabezpečí inú splnomocnenú osobu na prevzatie dieťaťa z materskej školy.
29. **Ospravedlňovanie neprítomnosti dieťaťa na výchove**

**a vzdelávaní**

1. Ak sa dieťa nemôže zúčastniť na výchove a vzdelávaní, jeho **zákonný zástupca je povinný** podľa § 152 písm. c) zákona 245/2008 Z.z. o výchove a vzdelávaní a o zmene a doplnení niektorých zákonov (ďalej len ,,školský zákon“) **oznámiť materskej škole** bez zbytočného odkladu **príčinu jeho neprítomnosti.** Za dôvodospravedlniteľnej neprítomnosti dieťaťa **sa uznáva najmä:**
2. choroba,
3. lekárom nariadený zákaz dochádzky do školy,
4. mimoriadne nepriaznivé poveternostné podmienky,
5. náhle prerušenie premávky hromadných dopravných prostriedkov,
6. mimoriadne udalosti v rodine,
7. účasť dieťaťa na súťažiach.

1. **Neprítomnosť** dieťaťa**, ktorá trvá 5 a viac** **po sebe** nasledujúcich **vyučovacích dní** (víkendy a sviatky sa nepočítajú), **ospravedlňuje** jeho **zákonný zástupca;** vo výnimočných a odôvodnených prípadoch škola môže vyžadovať lekárske potvrdenie o chorobe dieťaťa, alebo iný doklad potvrdzujúci odôvodnenosť jeho neprítomnosti.
2. Ak **neprítomnosť** dieťaťa trvá **dlhšie ako 7 po sebe** nasledujúcich **vyučovacích dní z dôvodu ochorenia,** predložíjeho zákonný zástupca **potvrdenie od lekára.**
3. Ak **neprítomnosť** dieťaťa **trvá viac ako 5 dní z iných dôvodov,** (napr. že trávi čas so starou mamou, ide na dovolenku s rodičmi, má prerušenú dochádzku a pod.), pri návrate dieťaťa do materskej školy **zákonný zástupca** **predkladá len písomné „Vyhlásenie o bezinfekčnosti“** (bezpríznakovosti), **t. j. o tom, že dieťa neprejavuje príznaky prenosného ochorenia a nemá nariadené karanténne opatrenie**.
4. **Ak je neprítomnosť** dieťaťa v materskej škole **dlhšia ako 30 po sebe** nasledujúcich **kalendárnych** **dní zo zdravotných, rodinných alebo iných dôvodov**, ktoré zabraňujú dochádzke dieťaťa do MŠ, zákonný zástupca je povinný oznámiť danú skutočnosť **písomne podaním žiadosti o prerušenie dochádzky** dieťaťa do MŠ.
5. **Prerušenie dochádzky dieťaťa do materskej školy**
6. Riaditeľka školy **môže rozhodnúť o prerušení** dochádzky dieťaťa do materskej školy **na základe písomnej žiadosti zákonného zástupcu** z dôvodu:
7. zníženej adaptačnej schopnosti dieťaťa,
8. zo zdravotných dôvodov,
9. rodinných alebo iných dôvodov
10. Zákonný zástupca v písomnej **žiadosti** o prerušenie dochádzky svojho dieťaťa **uvedie dôvod** prerušenia a **čas prerušenia** od – do. Ak je dlhodobá neprítomnosť zapríčinená zdravotnými dôvodmi, zákonný zástupca k žiadosti prikladá aj **potvrdenie od ošetrujúceho lekára,** na ktorom lekár potvrdí dôvod a dobu neprítomnosti od-do.Riaditeľka následne **vydá rozhodnutie o prerušení dochádzky** dieťaťa s určením doby prerušenia.
11. Zákonný zástupca dieťaťa s prerušenou dochádzkou najneskôr dva týždne pred uplynutím času prerušenia písomne **oznámi** riaditeľke materskej školy, **či jeho dieťa bude pokračovať v predprimárnom vzdelávaní.**
12. **Na miesto dieťaťa, ktoré má prerušenú dochádzku do MŠ môže riaditeľka** **prijať iné dieťa**, pričom v rozhodnutí uvedie, že toto dieťa sa prijíma len počas prerušenia dochádzky iného dieťaťa.
13. **V prípade, že zákonný zástupca** dieťaťa, ktoré bolo do materskej školy prijaté na čas počas prerušenia dochádzky iného dieťaťa**, má naďalej záujem** o to, **aby jeho dieťa navštevovalo MŠ, musí** v dostatočnom časovom predstihu (najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do MŠ) **podať novú žiadosť o prijatie** dieťaťa do MŠ a spolu s ňou predložiť aj potvrdenie o zdravotnej spôsobilosti od všeobecného lekára pre deti a dorast.
14. **Rozhodnutie o prerušení** dochádzky dieťaťa do materskej školy podľa § 5 ods. 14 písm. c) zákona č. 596/2003 Z. z. **môže riaditeľka** materskej školy **vydať aj bez predchádzajúcej žiadosti** zákonného zástupcu, ak na to budú existovať dôvody, teda **aj v čase pred uplynutím adaptačného alebo diagnostického pobytu dieťaťa.**
15. **Prerušiť dochádzku nemožno dieťaťu,** **ktoré plní** **povinné predprimárne vzdelávanie,** a aj ktoré pokračuje v plnení povinného predprimárneho vzdelávania.
16. **Predčasné skončenie predprimárneho vzdelávania**
17. Riaditeľ materskej školy môže v súlade s § 5 ods. 14 písm. g) zákona č. 596/2003 Z. z. **rozhodnúť o predčasnom skončení** predprimárneho vzdelávania po predchádzajúcom písomnom upozornení zákonného zástupcu dieťaťa, ak:
18. zákonný zástupca **opakovane porušuje podmienky** predprimárneho vzdelávania svojho dieťaťa **určené školským poriadkom,**
19. zákonný zástupca **neposkytne** materskej škole **pravdivé informácie o** **zdravotnej spôsobilosti svojho dieťaťa, jeho zdravotných problémoch** alebo iných závažných skutočnostiach, ktoré majú vplyv na výchovu a vzdelávanie jeho dieťaťa a ostatných detí zúčastňujúcich sa na predprimárnom vzdelávaní,
20. zákonný zástupca **neinformuje** materskú školu **o zmene zdravotnej spôsobilosti dieťaťa, jeho zdravotných problémoch** alebo iných závažných skutočnostiach, ktoré majú vplyv na priebeh výchovy a vzdelávania dieťaťa a ostatných detí zúčastňujúcich sa na predprimárnom vzdelávaní,
21. zákonný zástupca **odmietne s dieťaťom absolvovať odborné vyšetrenia**, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa podľa § 108 ods. 1 školského zákona,
22. predčasné skončenie predprimárneho vzdelávania **odporučí všeobecný lekár** pre deti a dorast **alebo lekár špecialista,**
23. predčasné skončenie predprimárneho vzdelávania **odporučí** **príslušné zariadenie výchovného poradenstva a prevencie.**
24. Zákonný zástupca **môže aj sám** písomne **rozhodnúť o predčasnom skončení dochádzky** svojho dieťaťa do materskej školy, **riaditeľka** **v tomto prípade nevydáva rozhodnutie o predčasnom ukončení** dochádzky dieťaťa do materskej školy, tútoskutočnosť **vyznačí iba v osobnom spise dieťaťa.**
25. **Rozhodnúť o predčasnom skončení predprimárneho vzdelávania nemožno, ak ide o dieťa, pre ktoré je predprimárne vzdelávanie povinné** a aj v prípade ak pôjde o pokračovanie povinného predprimárneho vzdelávania.
26. **Organizácia v šatni**
27. Rodič po príchode do šatne použije zvonček, čím upozorní na svoj príchod učiteľku v danej triede. Každé dieťa má svoju skrinku, do ktorej si odkladá svoje veci. Počas prezliekania vedú rodičia v spolupráci s učiteľkou deti k poriadkumilovnosti a samostatnosti.

1. V priestoroch šatne sa rodičia alebo iné osoby, ktoré privádzajú alebo odvádzajú dieťa z materskej školy, zdržiavajú len na nevyhnutný čas.
2. Do materskej školy rodičia svoje deti vhodne oblečú (do skrinky im dajú aj náhradné oblečenie pre prípad ušpinenia alebo prepotenia) a zabezpečia im vhodnú uzavretú obuv (nie šľapky).
3. Za  estetickú úpravu šatne zodpovedá učiteľka príslušnej triedy, za poriadok v skrinke rodič, za hygienu v šatni zodpovedá školníčka a upratovačka.
4. **Organizácia v umyvárni**
5. V umyvárni má každé dieťa označené svoje miesto na uterák a pohár na zubnú kefku. Deti sa v umyvárni zdržiavajú len za prítomnosti učiteľky, ktorá dbá na ich bezpečnosť a zároveň ich vedie k samostatnosti pri osvojovaní si základných hygienických návykov.
6. Pedagogickí zamestnanci zodpovedajú za celkovú organizáciu v umyvárni, za splachovanie WC, uzatvorenie vody a dodržiavanie príslušných hygienických a bezpečnostných predpisov. WC deti používajú hromadne, individuálnu potrebu použitia toalety deti oznámia učiteľke na triede. Pri veľkej potrebe učiteľka skontroluje, či sa dieťa dostatočne očistilo, podľa potreby mu pomôže. Pokiaľ je v umyvárni vlhká podlaha, deti do jej priestorov nevpúšťa.

1. Prevádzkoví zamestnanci zodpovedajú za dodržiavanie čistoty, hygieny a suchej podlahy v umyvárni, denne čistia poháre na zubné kefky a priebežne dopĺňajú papierové utierky a tekuté mydlá.
2. **Organizácia pobytu vonku**
3. Pobyt vonku sa organizuje **denne v každom ročnom období.** Využíva sa na **vychádzky do okolia** spojené s poznávaním a ochranou prírody, na rôzne pohybové a vzdelávacie aktivity, hry a otužovanie detí. Pobyt **na školskom dvore** deti využívajú na tvorivé hry v pieskovisku, výtvarné, športové a hudobno-pohybové hry. K dispozícii majú rôzne preliezačky, na ktorých si zdokonaľujú lezenie, úchopové schopnosti rúk a odvahu a rozvíjajú si aj špeciálne pohybové zručnosti typické pre konkrétne ročné obdobie ako je kĺzanie, sánkovanie, bicyklovanie a iné.
4. Pobyt vonku sauskutočňuje aj za menej priaznivého počasia, preto je potrebné,aby zákonní zástupcovia **deti primerane obliekali a obúvali podľa počasia.** Pobyt vonku prispieva k otužovaniu detí a k zvyšovaniu odolnosti organizmu.

1. V súlade s § 7 písm. b) vyhlášky MZ SR č. 527/2007 Z. z. o požiadavkách na zariadenia pre deti a mládež **pobyt vonku môže byť skrátený alebo vynechaný pri mimoriadne nepriaznivých meteorologických podmienkach, ktorými sú:**
2. víchrica,
3. prudký dážď,
4. teploty pod – 10˚C,
5. nadmerné znečistenie ovzdušia.
6. **Počas letných mesiacov** s vysokými dennými teplotami **sa pobyt vonku presúva**  **na skorší dopoludňajší čas**. Deti musia mať počas slnečných dní hlavu prikrytú šatkou, šiltovkou alebo klobúkom, aby sa predišlo úpalu. Počas pobytu vonku **v letnom období** je učiteľ povinný deťom **častejšie zabezpečovať pitný režim.**
7. Počas pobytu vonku učiteľky venujú deťom zvýšenú pozornosť, dodržiavajú požiadavky bezpečnosti a ochrany zdravia a zodpovedajú za poriadok a usporiadanie exteriérových hračiek.
8. Za estetickú úpravu školského dvora a zelene, za čistotu a údržbu herných prvkov a taktiež za čistotou pieskoviska zodpovedá školníčka.
9. V zmysle § 4, ods. 2 vyhlášky č. 541/2018 Z. z. o materskej škole môže mať pedagogický zamestnanec na vychádzke:

maximálne 20 detí od 3 do 4 rokov 2 učiteľky

 maximálne 21 detí od 4 do 5 rokov 1 učiteľka

 maximálne 22 detí od 5 do 6 rokov 1 učiteľka

1. **Počas vychádzok** a pri činnostiach, **ktoré si vyžadujú zvýšený dozor,** riaditeľka **zabezpečí ďalšieho zamestnanca** materskej školy, ktorý pod vedením učiteľky dozerá na bezpečnosť detí. Počas vychádzky ide vždy jedna učiteľka vpredu a druhá učiteľka vzadu za deťmi.
2. **Počas vychádzky pri prechádzaní cez vozovku**, sa učiteľka riadi pravidlom ľavej ruky (obzrie sa vľavo a potom vpravo). Ak je cesta voľná, postaví sa uprostred vozovky **a so** **zdvihnutým terčíkom** zaisťuje bezpečnosť detí. Učiteľka opustí vozovku až za posledným dieťaťom. Pri prechodoch cez cestu a taktiež pri vzdialenejších vychádzkach **deti majú oblečené reflexné vesty.**
3. **Organizácia v školskej jedálni**
4. Školská jedáleň (ďalej len „ŠJ“) pripravuje jedlá pre deti a ostatných stravníkov podľa odporúčaných výživových dávok, materiálno-spotrebných noriem a receptúr pre školské stravovanie. Jedlo sa deťom v materskej škole podáva trikrát denne:

 desiata od  8:45 hod.

 obed od 11:30 hod.

 olovrant od 14:30 hod.

1. Žiakom zo základnej školy sa obed podáva v čase od 12,15 hod. do 14,00 hod. Jedlo cudzím stravníkom sa vydáva v obedároch alebo v jednorazových obaloch v čase od 11.00 hod. do 12.00 hod.
2. Za organizáciu a výchovný proces v jedálni zodpovedajú  všetci pedagogickí zamestnanci. **Učiteľka** počas stravovania vedie deti k osvojeniu si návykov kultúrneho a estetického stolovania. Pri jedení **deti** nenásilne **usmerňuje, podľa potreby aj prikrmuje, nenúti ich jesť.** Podľa vyspelosti detí učiteľka **rozhodne k podaniu kompletného príboru.**
3. V súlade § 8, ods. 3, pís. b, vyhlášky MZ SR č. 527/2007 Z. z. o podrobnostiach na zariadenia, **sa do MŠ** **nesmie individuálne donášať strava, ani ovocie a zelenina,**  okrem detí, u ktorých podľa posúdenia lekára zdravotný stav dieťaťa vyžaduje osobitné stravovanie. V tomto prípade zákonný zástupca predloží vedúcej ŠJ **doklad o individuálnom stravovaní dieťaťa.**
4. Ak rodič žiada, **aby sa dieťaťu nepodávala určitá potravina**, musí postupovať nasledovne:
5. odovzdá vedúcej ŠJ **písomnú žiadosť,** kde uvedie, **na ktorú potravinu je dieťa alergické,** alebo z akého dôvodu nemá byť dieťaťu podávaná určitá potravina,
6. **v prípade alergie** priloží rodič k žiadosti **aj stanovisko odborného lekára**,
7. s danou skutočnosťou **oboznámi učiteľky** príslušnej triedy.
8. V školskej jedálni **sa nepripravuje diétne jedlo** pre deti,u ktorých podľa posúdenia lekára špecialistu zdravotný stav vyžaduje osobitné stravovanie(šetriaca diéta, bezlepková diéta alebo diabetická diéta).
9. **Pitný režim** zabezpečuje materská škola v spolupráci so školskou jedálňou. Deťom je podávaná pitná voda **pri stolovaní a v triedach** prostredníctvom nádob na pitnú vodu.
10. **Odhlásenie** dieťaťa **zo stravy** rodič oznámi jeden **deň vopred**, alebo **najneskôr do 7,30 hod.** v deň neprítomnosti dieťaťa v materskej škole. Ak rodič dieťa zo stravy neodhlási, uhrádza plnú stravnú jednotku, ktorú dieťa obvykle odoberá.
11. **V prípade neodhlásenej stravy** za dieťa **v prvý deň** jeho neprítomnosti v materskej škole, si zákonný zástupca **môže jedlo** pre dieťa **vyzdvihnúť** **v prinesenom obedári.**

1. **Organizácia popoludňajšieho odpočinku**
2. Zmyslom popoludňajšieho odpočinku je regenerácia psychických a fyzických síl dieťaťa. Vzhľadom na psychohygienu dieťaťa je **odpočinok povinný** pre všetky deti,  **s minimálnym trvaním 30 minút.** Odpočinok sa prispôsobuje individuálnym potrebám dieťaťa, učiteľka netrvá na tom, aby každé dieťa spalo.
3. Učiteľka motivuje deti k sebaobsluhe pri prezliekaní do pyžám a odkladaní oblečenia, od odpočívajúcich detí neodchádza. Zabezpečí pravidelné vetranie tak, aby neohrozilo zdravie detí. Počas popoludňajšieho odpočinku sa učiteľka podľa potreby individuálne venuje deťom, písaniu triednej dokumentácie, príprave pomôcok alebo štúdiu odbornej literatúry. Deťom, ktoré nepociťujú potrebu spánku, môže poskytnúť pokojné hry alebo činnosti, ktoré nenarušia spánok ostatných detí, napr. prezeranie kníh, kreslenie, Logico Primo, puzzle a pod.
4. Vzhľadom k tomu, že materská škola nemá vybavené triedy samostatnými spálňami, ležadlá každý deň v triede rozkladajú a skladajú poverení prevádzkoví zamestnanci. Každé dieťa má pridelenú svoju posteľnú bielizeň a ležadlo označené značkou. V prípade, že sú triedy redukované a dieťa je dočasne pridelené do inej triedy, prevádzkoví zamestnanci zabezpečia aj prenesenie jeho posteľnej bielizne.
5. V čase odpočinku sa deti prezliekajú do pyžám, ktoré im rodičia vymieňajú 1x do týždňa. Posteľná bielizeň je majetkom materskej školy a vymieňa sa 2x mesačne, alebo podľa potreby. V prípade väčšieho znečistenia bielizne dieťaťom si znečistenú bielizeň rodič prevezme domov, operie ju a vráti do jedného týždňa po prevzatí. V prípade, že má niektoré dieťa problémy s pomočovaním počas spánku, jeho zákonný zástupca je povinný zabezpečiť ochranu matraca na ležadle.
6. **Organizácia na schodoch**
7. Z hľadiska bezpečnosti sú schody označené čierno-žltými alebo žltými pruhmi. Schádzanie a vychádzanie detí po schodoch zabezpečujú učiteľky tak, že vždy jedna učiteľka schádza alebo vychádza po schodoch prvá a druhá učiteľka ide za posledným dieťaťom.
8. Ak je s deťmi len jedna učiteľka, deti vychádzajú po schodoch vždy prvé a učiteľka ide za posledným dieťaťom. Pri schádzaní po schodoch, ide učiteľka prvá a deti schádzajú za ňou. Deti schádzajú a vychádzajú po schodoch po jednom za sebou a pridŕžajú sa zábradlia.
9. **Organizácia krúžkovej činnosti**
10. Krúžková činnosť sa organizuje **na základe informovaného súhlasu** zákonného zástupcu **dieťaťa.** Uskutočňuje v popoludňajších hodinách tak, aby nenarušovala priebeh činností detí v materskej škole, minimálne po 30 minútovom odpočinku detí.
11. Záujmové krúžky a vzdelávacie aktivity sa uskutočňujú pod vedením učiteliek materskej školy alebo kvalifikovaných lektorov. Lektor krúžku je povinný predložiť riaditeľke plán činnosti a viesť evidenciu detí.
12. Počas krúžkovej činnosti **zodpovednosť za deti preberá učiteľka alebo lektor krúžku.** Ak aktivity krúžku trvajú dlhšie ako je prevádzka materskej školy, po skončení krúžku zodpovedná učiteľka alebo lektor odovzdá deti osobne zákonným zástupcom.
13. **Organizácia výletov, exkurzií a ostatných aktivít**
14. Výlety a exkurzie a ostatné aktivitysa organizujú na základe plánu práce školy **najviac na jeden deň** s prihliadnutím na bezpečnostné, hygienické a fyziologické potreby detí **a so zabezpečením teplého obeda pre deti.**
15. **Pred uskutočnením výletu** alebo exkurzie pedagogický zamestnanec **poverený riaditeľkou školy organizačne zabezpečí prípravu a priebeh výletu** alebo exkurzie vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom.
16. Na výlet alebo exkurziu s deťmi predškolského veku **možno použiť verejnú dopravu.**
17. **Pri presune detí autobusom** učiteľky zaisťujú bezpečnosť detí nasledovne:
18. ako prvá do autobusu nastupuje jedna učiteľka, ktorá usádza detí do sedadiel tak, že deti sedia po dvoch a chrbát majú opretý o sedadlo,
19. druhá učiteľka zaisťuje bezpečnosť detí nastúpených pri autobuse, pomáha deťom pri nastupovaní a do autobusu nastúpi ako posledná,
20. pri vystupovaní jedna učiteľka vystúpi z autobusu ako prvá, aby zoradila vystupujúce deti,
21. druhá učiteľka pomáha deťom pri vystupovaní a z autobusu odchádza ako posledná.
22. Výlety, exkurzie a iné aktivity **sa uskutočňujú len na základe informovaného súhlasu zákonných zástupcov.**
23. **Poskytovanie pedagogickej praxe študentom**
24. Študentky stredných a vysokých škôl, ktoré majú záujem o vykonávanie pedagogickej praxe počas školského roka, sa hlásia u riaditeľky materskej školy.
25. Súvislú odbornú pedagogickú prax vykonáva praktikantka spravidla 2 až 3 týždne na základe spísanej dohody medzi kvalifikovanou učiteľkou materskej školy a vysielajúcou organizáciou.
26. V zmysle dohody na základe z nej vyplývajúcich úloh dodržiava vnútorné predpisy materskej školy a platnú legislatívu. Pred nástupom na prax sa oboznámi so zásadami bezpečnosti a ochrany zdravia pri práci, so základnou pedagogickou dokumentáciou a organizáciou vzdelávacích činností.
27. **Praktikantka pracuje s deťmi pod dozorom uvádzajúcej učiteľky,** Rešpektuje pokyny učiteľky a zamestnancov materskej školy, zúčastňuje sa aktivít materskej školy a plní si povinnosti vyplývajúce z obsahu odbornej praxe. Praktikantka za deti nezodpovedá**,** v tomto prípade **za deti zodpovedá uvádzajúca učiteľka.**

Čl. VI

**PODMIENKY NA ZAISTENIE BEZPEČNOSTI A OCHRANY ZDRAVIA DETÍ A ICH OCHRANY PRED SOCIÁLNO-PATOLOGICKÝMI JAVMI, DISKRIMINÁCIOU ALEBO NÁSILÍM**

V starostlivosti o zdravie, hygienu a bezpečnosť detí sa zamestnanci školy riadia všeobecne záväznými právnymi predpismi, najmä § 4 vyhlášky MŠ SR č. 541/2021 Z. z. o materskej škole, § 152 zákona NR SR č.245/2008 Z. z. o výchove a vzdelávaní, § 24 zákona č. 355/2007 Z. z.o ochrane, podpore a rozvoji verejného zdravia a o zmene a doplnení niektorých zákonov, zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.  pracovným poriadkom a internými pokynmi riaditeľky materskej školy.

1. **Bezpečnosť a ochrana zdravia detí**
2. **V zmysle § 152 školského zákona č. 245/2008 Z. z**. je škola pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinná:
3. prihliadať na základné fyziologické potreby detí a žiakov,
4. vytvárať podmienky na zdravý vývin detí a žiakov a na predchádzanie sociálno-patologickým javom,
5. zaistiť bezpečnosť a ochranu zdravia detí a žiakov,
6. poskytnúť nevyhnutné informácie na zaistenie bezpečnosti a ochrany zdravia detí a žiakov,
7. viesť evidenciu školských úrazov detí a žiakov, ku ktorým prišlo počas výchovno-vzdelávacieho procesu a pri činnostiach organizovaných školou; pri vzniku školského úrazu vyhotoviť záznam o školskom úraze.
8. **V zmysle § 3 vyhlášky 541/2021 Z. z. o materskej škole**
9. **Organizáciu výchovno-vzdelávacej činnosti v každej triede zabezpečuje triedny učiteľ** určený riaditeľom. Ak je triedny učiteľ neprítomný dlhšie ako 30 dní, zastupuje ho iný učiteľ materskej školy určený riaditeľom.
10. **V triede s poldennou výchovou** a vzdelávaním vykonáva výchovno-**vzdelávaciu činnosť jeden učiteľ** materskej školy. V triede s celodennou výchovou a vzdelávaním vykonávajú výchovno-vzdelávaciu činnosť striedavo na zmeny dvaja učitelia materskej školy. Ak je v triede viac ako desať detí mladších ako tri roky, ich výchovu a vzdelávanie zabezpečujú striedavo na zmeny traja učitelia materskej školy.
11. V športovej triede s celodennou výchovou a vzdelávaním vykonávajú výchovno-vzdelávaciu činnosť striedavo na zmeny dvaja učitelia materskej školy a jeden školský tréner.
12. V triede, v ktorej sa deti učia cudzí jazyk, vykonávajú výchovno-vzdelávaciu činnosť učitelia materskej školy, ktorí spĺňajú kvalifikačné predpoklady na jazykovú prípravu v cudzom jazyku podľa osobitného predpisu.
13. Dieťa od zákonného zástupcu preberá učiteľ materskej školy. Učiteľ materskej školy môže **odmietnuť prebrať dieťa**, ak zistí, že nie je zdravotne spôsobilé na pobyt v materskej škole. Ak sa u dieťaťa v materskej škole počas dňa prejavia príznaky ochorenia, učiteľ materskej školy informuje o tejto skutočnosti zákonného zástupcu a zabezpečí jeho izoláciu od ostatných detí a dozor ním povereným zamestnancom materskej školy, ktorý odovzdá dieťa zákonnému zástupcovi alebo ním splnomocnenej plnoletej osobe.
14. Učiteľ materskej školy odovzdáva dieťa len inému učiteľovi materskej školy, inej fyzickej osobe zabezpečujúcej **krúžkovú činnosť**, zákonnému zástupcovi alebo ním splnomocnenej osobe.
15. **V zmysle § 4 vyhlášky 541/2021 Z. z. o materskej škole**
16. Za bezpečnosť a ochranu zdravia dieťaťa **zodpovedajú pedagogickí zamestnanci** materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe.
17. Počas **pobytu vonku**, ktorého súčasťou môže byť aj vychádzka, zodpovedá

a) jeden učiteľ materskej školy a podľa potreby aj ďalší zamestnanec materskej školy za najviac: **1**. 21 detí triedy pre deti vo veku dva roky až šesť rokov,

 **2**. 21 detí triedy pre deti vo veku štyri roky až päť rokov alebo

 **3**. 22 detí triedy pre deti vo veku päť rokov až šesť rokov,

b) jeden učiteľ materskej školy a ďalší zamestnanec materskej školy za triedu pre deti: 1. vo veku dva roky až tri roky,

 2. vo veku tri roky až štyri roky alebo

 3. so zdravotným znevýhodnením bez ohľadu na ich vek.

1. Pri činnostiach, ktoré si vyžadujú **zvýšený dozor**, riaditeľ zabezpečí ďalšieho zamestnanca materskej školy, ktorý spolu s učiteľom materskej školy zodpovedá za bezpečnosť detí.

4. Pri činnostiach podľa § 28 ods. 16 zákona, ktoré organizuje a vykonáva materská škola, sa zabezpečuje na

a) **pobyt detí v škole v prírode** jeden učiteľ materskej školy na najviac desať detí,

b) **výlet alebo exkurziu** dvaja pedagogickí zamestnanci a jedna poverená plnoletá osoba na počet detí podľa § 28 ods. 9 zákona,

c) **saunovanie** jeden učiteľ materskej školy na najviac desať detí,

d) **plavecký výcvik, lyžiarsky výcvik a korčuliarsky výcvik** jedna kvalifikovaná osoba na najviac osem detí,

e) snoubordingový výcvik jedna kvalifikovaná osoba na najviac šesť detí,

f) cyklistický výcvik jedna kvalifikovaná osoba na najviac päť detí,

g) **lezecký výcvik** jedna kvalifikovaná osoba na najviac štyri deti,

h) iný výcvik jedna kvalifikovaná osoba na najviac osem detí so zohľadnením poveternostných podmienok, dĺžky a náročnosti výcviku a výstroja a vybavenia detí,

**i)ďalšie aktivity** v súlade so školským vzdelávacím programom jeden pedagogický zamestnanec a jedna poverená plnoletá osoba na najviac desať detí.

5. Pred uskutočnením **súčasti výchovno vzdelávacieho procesu** sa o organizačnom zabezpečení výletu alebo exkurzie vyhotoví **písomný záznam**, ktorý obsahuje poučenie zúčastnených osôb o bezpečnosti a ochrane zdravia, podpis pedagogického zamestnanca povereného riaditeľom a podpisy všetkých plnoletých zúčastnených osôb.

6. **Kvalifikovanou osobou na účel podľa odseku 4 písm. d), e), f) alebo písm. h) je**

**a)pedagogický zamestnanec** alebo iný odborný zamestnanec školy, ktorý absolvoval špecializačné vzdelávanie alebo inovačné vzdelávanie v príslušnom druhu športu,

**b)školský špecialista** vo výchove a vzdelávaní, ktorý vykonáva činnosti v oblasti rozvoja športových zručností detí a získavania základov konkrétneho druhu športu v súlade so školským vzdelávacím programom alebo

**c)iná fyzická osoba** s odbornou spôsobilosťou na výkon odbornej činnosti trénera alebo inštruktora športu v oblasti príslušného športu.“.

7.**Kvalifikovanou osobou** na účel podľa odseku 4 písm. g) je fyzická osoba s odbornou spôsobilosťou na výkon odbornej činnosti trénera alebo inštruktora športu v oblasti príslušného športu.

8.**Na športový výcvik** sa zabezpečuje vždy najmenej jeden pedagogický zamestnanec, ktorý zabezpečuje dozor. Týmto pedagogickým zamestnancom môže byť aj kvalifikovaná osoba podľa odseku 6 alebo odseku 7.“.

9.V materskej škole pri zdravotníckom zariadení zodpovedajú za bezpečnosť detí pedagogický zamestnanec a zdravotnícky pracovník.

1. Podľa § 24 ods. 6 zákona č. 355/2007 Z. z. **v predškolskom zariadení** **môže byť umiestnené len dieťa, ktoré** je zdravotne spôsobilé na pobyt v kolektíve, neprejavuje príznaky prenosného ochorenia, nemá nariadené karanténne opatrenie.
2. **„Potvrdenie o zdravotnej spôsobilosti“,** ktoré obsahuje **aj údaj** **o povinnom očkovaní,** vydá zákonnému zástupcovi dieťaťa **ošetrujúci lekár.** Toto **p**otvrdenie sa predkladá **pred prvým vstupom dieťaťa do materskej školy.**
3. **„Vyhlásenie o bezinfekčnosti“,** t.j. že dieťa neprejavuje príznaky prenosného ochorenia a nemá nariadené karanténne opatrenie, predkladá zákonný zástupca **pred prvým vstupom dieťaťa** do materskej školy a **po neprítomnosti dieťaťa** v materskej škole **dlhšej ako päť dní.** **Vyhlásenie nesmie byť staršie ako jeden deň.**
4. V zmysle § 24 ods. 9 zákona č. 355/2007 Z. z. **materská škola je povinná**
5. zabezpečiť, aby skutočnosť, či zdravotný stav dieťaťa umožňuje jeho prijatie do materskej školy, zisťovala, t. j. vykonala tzv. **„ranný filter“,** každý deň zodpovedná učiteľka pred prijatím dieťaťa do materskej školy,
6. zabezpečiť, aby osoba zodpovedná za každodenné prijímanie detí do zariadenia prijala dieťa podozrivé z ochorenia iba na základe vyšetrenia jeho zdravotného stavu ošetrujúcim lekárom,
7. zabezpečiť izoláciu dieťaťa od ostatných detí, ak dieťa počas dňa prejavilo príznaky akútneho prenosného ochorenia, dočasný dohľad nad ním a informovanie zástupcu dieťaťa.
8. V záujme zaistenia bezpečnosti a ochrany zdravia detí a zamestnancov v materskej škole sa zamestnanci riadia aj podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.  Všetci zamestnanci materskej školy sa pravidelne oboznamujú s právnymi predpismi a ostatnými predpismi na zaistenie bezpečnosti a ochrany zdravia pri práci, so zásadami bezpečnej práce, zásadami ochrany zdravia pri práci, zásadami bezpečného správania na pracovisku a s bezpečnými pracovnými postupmi.
9. Pedagogickí zamestnanci zabezpečujú starostlivosť o detí počas celého dňa, nemôžu nechať deti bez dozoru. Dbajú nato, aby deti neprišli do styku s cudzími predmetmi, s ktorými by sa mohli poraniť alebo si poškodiť svoje zdravie (napr. ostré predmety, lieky, čistiace prostriedky....). Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi. Lieky a nebezpečné látky musia byť uskladnené v uzamykateľných priestoroch.
10. Za dodržiavanie hygienických a bezpečnostných predpisov a ochranu zdravia detí zodpovedajú aj prevádzkoví zamestnanci, a to v rozsahu im určenej pracovnej náplne, Sú najmä povinní zabezpečiť požadovanú hygienu a poriadok v materskej škole, starať sa o školský areál a čistotu prístupových chodníkov, zamykať a odomykať vstupné dvere podľa režimu dňa.
11. V materskej škole je prísny zákaz fajčenia a užívania alkoholických nápojov.
12. **Evidencia školských úrazov**
13. Materská škola je povinná viesť evidenciu školských úrazov, ku ktorým došlo počas výchovno-vzdelávacej činnosti a pri ostatných činnostiach organizovaných materskou školou.
14. Ak dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom a informuje zákonného zástupcu. Úraz aj spôsob ošetrenia zaznamená písomne v zošite školských úrazov.
15. Ak dieťa utrpí úraz, ktorý si vyžaduje ošetrenie lekárom, učiteľka bezodkladne informuje zákonného zástupcu a riaditeľku materskej školy. Prítomný učiteľ odvedie dieťa na lekárske ošetrenie, prípadne privolá zdravotnú pohotovosť. V prípade ohrozenia života dieťaťa ihneď požiada o privolanie rýchlej zdravotnej pomoci, zákonného zástupcu, ktoréhokoľvek zamestnanca a súčasne dáva dieťaťu prvú pomoc.
16. V prípade vzniku školského úrazu materská škola postupuje podľa Metodického usmernenia Ministerstva školstva SR č. 4/2009-R k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí.
17. **Evidencia neregistrovaných úrazov obsahuje:**
18. meno a priezvisko dieťaťa, ktoré utrpelo úraz,
19. deň, hodinu, mesiac a rok vzniku úrazu
20. miesto, kde došlo k úrazu
21. stručný popis ako k úrazu došlo,
22. charakter úrazu
23. svedkov úrazu,
24. meno a priezvisko pedagogického zamestnanca, ktorý vykonával dozor v čase vzniku úrazu,
25. dátum zapísania úrazu do evidencie neregistrovaných úrazov.
26. Údaje z evidencie sa využívajú pri spisovaní záznamu o registrovanom školskom úraze a v prípade, ak sa následky úrazu prejavia neskôr.
27. **Neregistrovaný školský úraz** je úraz, ktorý je dôvodom neprítomnosti dieťaťa v škole na základe stanoviska ošetrujúceho lekára trvajúcej menej ako 4 dni, poprípade ak aj nedôjde k neprítomnosti dieťaťa v škole, ale dôjde k poškodeniu jeho zdravia úrazom.
28. **Registrovaný školský úraz** je úraz, ktorý je dôvodom neprítomnosti dieťaťa v škole na základe stanoviska ošetrujúceho lekára trvajúcej viac ako 3 dni.
29. **Záznam** o registrovanom školskom úraze **spisuje pedagogický zamestnanec,** ktorý vykonával dozor nad dieťaťom v čase vzniku úrazu, ak to nie je možné, tak triedny učiteľ dieťaťa, poprípade iný zamestnanec poverený riaditeľom školy.
30. **Škola spisuje záznam** o registrovanom školskom úrazenajneskôr **do štyroch dní** **po oznámení** vzniku **registrovaného školského úrazu**. K jeho spísaniu sa prizve zákonný zástupca dieťaťa.
31. **Opatrenia v prípade pedikulózy**
32. **Pedikulóza** (zavšivavenie) je prenosné parazitárne ochorenie, prenosné z človeka na človeka. Ak má dieťa pedikulózu, nesmie navštevovať materskú školu a musí sa liečiť.
33. **V prípade výskytu nákazy v rodine** by mal každý jej člen **podstúpiť liečbu** použitím špeciálneho vlasového prípravku, až kým sa vší a hníd úplne nezbaví. Nevyhnutné je aj dôkladné vypranie posteľnej bielizne a dezinfekcia predmetov osobnej potreby dostupnými dezinfekčnými prípravkami.
34. Nakoľko **pedagogický pracovník** nie je zdravotník, **nesmie dieťaťu prehľadávať vlasy,** ale môže usúdiť z jeho správania (často sa škriabe na hlave, je nepokojné), že ide o dieťa nakazené pedikulózou. **Informáciu o podozrení** na prenosné ochorenie **poskytne rodičovi** s tým, že rodič, resp. zákonný zástupca dieťaťa by mal zabezpečiť, aby dieťa vyšetril všeobecný lekár pre deti a dorast.
35. Materská škola **nemá povinnosť zisťovať výskyt vší** u detí, **ale má v prevádzkovom poriadku stanovený postup** (v zmysle § 10 ods. 1 písm. c) bod č. 1 vyhlášky Ministerstva zdravotníctva Slovenskej republiky č. 527/2007 Z. z. o podrobnostiach o požiadavkách na zariadenia pre deti a mládež), **ktorý uplatní, ak sa u detí prejaví možný výskyt prenosného parazitárneho ochorenia.**
36. **Ochrana pred sociálno-patologickými javmi**
37. V zmysle Dohovoru o právach dieťaťa sú učiteľky povinné zabezpečovať aktívnu ochranu detí pred sociálno-patologickými javmi, monitorovať zmeny v správaní detí.
38. V prípade oprávneného podozrenia na fyzické alebo psychické týranie, či ohrozovanie mravného vývinu dieťaťa bezodkladne riešiť problém v spolupráci s riaditeľkou školy, prípadne aj so zariadením výchovného poradenstva a prevencie, kontaktovať príslušný odbor sociálnych vecí, pediatra a príslušné oddelenie policajného zboru.
39. **Opatrenia proti šíreniu legálnych a nelegálnych drog**
40. Materská škola primeranou formou informuje deti o existencii legálnych a nelegálnych drog a ich mimoriadne negatívnych účinkoch na zdravie človeka, v prevencii využíva vhodnú dostupnú literatúru a výukové programy.
41. **V prevencii proti šíreniu drog materská škola uplatňuje nasledovné opatrenia:**
42. vedie deti k zdravému spôsobu života, k rozlišovaniu zdravých a nezdravých návykov pre život a zdravie,
43. poskytuje deťom dostatok podnetov, možností a aktivít a tým ich vedie k plnohodnotnému a zdravému životu, kde legálne či nelegálne drogy nemajú miesto,
44. v prevencii využíva vhodnú dostupnú literatúru (napr. „Nenič svoje múdre telo“, „Filipove dobrodružstvá“) a preventívne výukové programy,
45. upozorňuje deti, aby si nebrali akékoľvek veci od neznámych ľudí,
46. upozorňuje deti, aby nezdvíhali nájdené predmety zo zeme (striekačky, ihly...), vystríha ich pred možnosťou nákazy a poškodenia zdravia,
47. dbá na to, aby sa do budovy nedostali nepovolané osoby, zamedzuje kontaktu detí s cudzími osobami v priestoroch materskej školy,
48. zabezpečí v celom areály prísny zákaz fajčenia,
49. v prípade podozrenia na šírenie legálnych a nelegálnych drog v prostredí materskej školy bezodkladne informuje kompetentných, ktorí vykonajú okamžité opatrenia.

##### Čl. VII

##### PODMIENKY NAKLADANIA S MAJETKOM

##### MATERSKEJ ŠKOLY

1. Pre zamestnancov a zákonných zástupcov platí povinnosť šetrného zaobchádzania s majetkom školy. Všetci sú povinní nakladať s majetkom školy tak, aby neprišlo k jeho poškodeniu, alebo k strate. Všetky práva a povinnosti súvisiace s ochranou majetku si zamestnanci plnia v zmysle pracovnej náplne.
2. Pri každom svojvoľnom poškodení alebo zničení majetku materskej školy sa bude požadovať úhrada od zákonného zástupcu dieťaťa, ktoré poškodenie spôsobilo.

1. Pokiaľ škoda vznikla nedostatočným dozorom učiteľky nad dieťaťom, náhrada škody sa od zákonných zástupcov dieťaťa požadovať nebude.
2. Vchody do materskej školy sú zaistené zámkami, kľúče od celej budovy vlastní riaditeľ školy, školník a upratovačka. Kľúče od hlavného vchodu majú k dispozícii aj pedagogickí zamestnanci materskej školy, ktorí zodpovedajú za uzamykanie budovy v čase pobytu vonku s deťmi. Kľúče od vedľajšieho vchodu vlastní vedúca školskej jedálne a hlavná kuchárka.
3. V rámci bezpečnosti a ochrany majetku sú zamestnanci materskej školy zodpovední za zatváranie vchodových dverí a nevpúšťanie podozrivých a neznámych osôb do budovy materskej školy, pri podozrení sú povinní upozorniť riaditeľku materskej školy.
4. Vetranie miestností sa uskutočňuje len v prítomnosti zamestnanca materskej školy. Pri odchode z triedy je učiteľka povinná skontrolovať vypnutie didaktickej techniky z elektriny, uzatvorenie okien a dverí. Osobné veci si zamestnanci ukladajú na svoje uzamykateľné miesto. Po ukončení prevádzky materskej školy je poverený prevádzkový zamestnanec povinný skontrolovať všetky priestory, uzamknúť vchody do budovy a vstupné bránky.
5. V priestoroch materskej školy je akýkoľvek pohyb cudzej osoby zakázaný. Povolený je len so súhlasom riaditeľky a v sprievode zamestnanca materskej školy.

Čl. VIII

**ZÁVEREČNÉ USTANOVENIA**

1. Školský poriadok je záväzný pre všetkých zamestnancov  materskej školy a zákonných zástupcov detí, navštevujúcich materskú školu.
2. Školský poriadok je platný dňom jeho vydania riaditeľkou materskej školy.
3. Školský poriadok je možné zmeniť alebo  doplniť písomnými dodatkami kedykoľvek v priebehu roka, po prerokovaní v pedagogickej rade a v rade školy.

**Derogačná klauzula**

Vydaním tohto školského poriadku sa ruší predchádzajúci školský poriadok vydaný dňa 9. 10. 2021.

**Tento školský poriadok nadobúda účinnosť dňa 10. októbra 2023.**

**Zoznam právnych predpisov a literatúry použitej pri tvorbe školského poriadku:**

1. **Zákon č. 245/2008 Z. z**. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
2. **Zákon č. 596/2003 Z. z.** o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
3. **Zákon č. 355/2007 Z. z****.** o ochrane, podpore a rozvoji verejného zdravia a o zmene a doplnení niektorých zákonov,
4. **Zákon č. 124/2006 Z. z.** o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov,
5. **Vyhláška č. 341/2023 Z. z**. o materskej škole v znení zmien a doplnkov,
6. **Manuál predprimárne vzdelávanie** **detí** – informatívny materiál ministerstva školstva (spracované podľa právneho stavu účinného od 10.7.2021)
7. **Usmernenie k prijímaniu detí** do materskej školy – informatívny materiál ministerstva školstva,
8. **Vypracovanie školského poriadku** v materskej škole – informatívny materiál ministerstva školstva

**Zoznam príloh:**

1. **Príloha č.1** Schválenie času prevádzky Materskej školy, Prečín 275, zriaďovateľom Obec Prečín
2. **Príloha č.2** Denný poriadok materskej školy, Prečín 275
3. **Príloha č.3** Oboznámenie zamestnancov so Školským poriadkom Materskej školy, Prečín 275